Agindarraren merkatua konpainia handien negozio oparoa bihurtu da\nEstatu espainiarreko argindarraren prezioa Europar Batasuneko seigarren garestiena da. Europar Batasunean prezioa 2007tik %30,9 igo zen bitartean, Estatu espainiarreko errealitatea nabarmenki okerragoa da, prezioa %55,5 areagotu zelako urte hartatik. Honen eragina honakoa izan da: fakturei aurre egin ezin izateagatik 4,6 miloi pertsona dira jada pobrezia energetikoa sufritzen ari direnak Estatuan.\nArgindarraren inguruko txostena aurkeztu du ELAK. Mikal Noval arlo sozialeko arduraduna eta Xabier Zabala ikerketa bulegoko kideari egokitu zaie lanaren aurkezpena.\nELAko ordezkariek nabarmendu dute Estatu espainiarreko etxeen urteko batez besteko gastua argiaren fakturan 745,9 eurotan kokatu zela 2017an. 2006 urtetik %63 garestitu da. Era honetan azpimarratu dute urteetan zehar aldatzen joan diren legeek ahalbidetu dutela hori, modu batean edo bestean mesedegarri izan direnak konpainia elektrikoentzako. Sektorea liberalizatu duten lege horiek, aipatutako konpainien postuetan bukatu duten buruen alderdiek eraman dituzte aurrera. Laburbilduz, ate birakari famatuak izan dira egoera honetara heltzea lagundu dutenak.\nELAren esanetan sistema elektriko baten helburua gizarteak duen energia elektrikoaren beharrizanak asetzea izan beharko litzateke eta ?gutxien kontsumitzen dutenei mesede egiten dien araututako prezio sistema tarifario bat ezartzea? eskatu du.\nBestalde, sistema elektrikoaren aldaketa %100 berriztagarria posible izateko, batetik, alde batera utzi behar dira erregai fosila eta nuklearra, eta bestetik kontsumoaren murrizketa nabarmena eman behar da.


Josune Escota - Eusko Legebiltzarrako hautagaia - EAJ - PNV\nJosune Escota Bisbal naiz eta Durangon jaio nintzen 1970ean uste abertzale sendoak dituen familia abertzale batean. Aitite gudaria izan zen Arana Goiri batailoian, eta amak oraindik gordetzen du aititek frontetik bidali zien ikurrina. Inguru horretan hazi nintzen, euskalduna naiz eta nire herria maite dut.\nZuzenbidean lizentziatu nintzen eta masterrak egin ditut Lankidetza eta Ekonomia Sozialean eta Gatazken Kudeaketa Integralean eta Elkarbizitzaren Sustapenean. Nire bokazioa da pertsonei laguntzea eta zuzenbidea da helburu hori betetzeko erabiltzen dudan tresna. Nire lanbidea betidanik ulertu dut horrela eta nire ibilbide profesionala helburu horretara egon da bideratuta. 2004tik aurrera diziplina anitzeko abokatu titularra naiz. Abokatu gisa lan egiten dut eta bitartekari gisa jardun ohi dut familia esparruan eta genero indarkeria kasuetan zein enpresetan. Hainbat urtetan Durangoko Merindadearen Mankomunitateko Emakumearentzako Orientazio Juridikoko Zerbitzuko letradua izan nintzen.\nPolitikaren mundua berria da niretzat eta ustekabean iritsi nintzen bertara. Herritar gisa bidegabekeria administratibo batzuk jasan ondoren, modu altruistan bihurtu nintzen udal administrazioaren aurkako kaltetuen kolektibo baten ordezkari, bidegabeak ziren arau batzuk aldatzea lortuz. Horren ondoren, Durangoko Udalerako EAJ-PNVren hautagaitzan parte hartzea eskaini zidaten, modu aktiboan lagundu ahal izateko. Hala, 2019ko udal hauteskundeetan, zinegotzi aukeratu ninduten Durangoko Udalean, baita eskualdeko Mankomunitateko Antolakuntza batzordeko lehendakari ere. Uste osoa daukat politika herritarren bizitza hobetzen lagun dezakeen esparrua dela, kolektibo zabalei lagunduko dieten arau eta legeekin. Hori da politikara hurbiltzeko funtsezko arrazoia, gizarte gisa pertsonei laguntzea.\nIlusioz beteta nago eta gogo handia dut Eusko Legebiltzarrerako EAJ-PNVren hautagai izateko ibilbide berri honetan nire balioa erakusteko. Helburu pertsonala ere badut: politika mundura sartzerik badagoela erakustea arlo profesionalean ‘dena’ egin ondoren. Etorri berriaren energiaz gain, lanerako gaitasun handia dut, eta horri gehitu behar zaizkio 25 urtetan egin dudan ibilbide profesionalean eskuratu dudan esperientzia, jarduera pribatuaren berezko erabakitze-lana eta herritarrekiko enpatia-maila handia.\nEzkonduta nago, 20 urteko alaba eta 17 urteko semea ditut. Maite dut eskiatzea nire hiru zaletasunak bateratzen dituelako: ariketa fisikoa, mendizaletasuna eta familia. Etxeko denok praktikatzen dugu eta oso momentu onak eskaini dizkigu. Irakurtzea ere asko gustatzen zait eta liburu batek ‘harrapatzen’ nauenean ez zait erraz gertatzen irakurtzeari uztea.\nEuskadi hazi arazteko jarrera, seriotasuna eta erabaki irmoa daukagu


Ze demontre dira agujetak? – Egizu elkartea\nZe demontre dira agujetak?\nBa, ematen dute abizenen bat, Soroeta, Zabaleta, Kerejeta edo Zelaieta bezalakoak, edo agian toponimoren bat, Areeta bat baldin badago, zergatik ez Agujeta auzoa?. Nola azalduko zeniokete La Panpako lautada zabaletatik datorren norbaiti zer diren agujetak? Pentsa ezazu, oso erraza da, adibidez EGIZU elkarteak lortu zuen otsailaren 16an. Nola? Ba, igo eta gora egun osoan Aratz mendian pasa eta gero, argentinar eta urugaitarrek badakite orain agujeta ez dela Areetako kale bat, edo Araian bizi den baserritar bat, baizik eta hanketan duzun izugarrizko mina mendian ibiltzeagatik. Ikasteko modu gogorra, baina merezi du ezagututako pertsona zein parajeengatik, esate baterako San Adrian tunela eta erromatarren bidea. Gainera, elurra ere ikusteko aukera izan genuen. Dudarik gabe, hurrengorako, ondo pasatzeko joan behar duzu mendira Algortako berbalagunekin, baita Agujeta familia osoarekin ere.\nVerónica Domingo Mar del Platakoak Aratzeko II kronika idatzi du (eskerrik asko Vero!). Denok gonbidatuta zaudete martxoan egingo dugun irteerara. Askoz suabeagoa da ibilbidea, ea agujetarik ez dugun izaten!\nOiz (1026m) mendia | Martxoaren 15ean, zapatuan | 9:00etan Telletxeko parkinetik aterata\nEtortzekoa bazara deitu (619 935 541) edo idatzi egizugetxo@yahoo.com\nEgizu Getxo Euskaldun elkartea2008-03-03T11:35:33+01:002008-03-03|agenda, berbalagunok, kirola euskaraz, mendi irteerak|0 Comments


Jazz Morning Brunch-a San Martinera itzuli da | San Martin Merkatua\nMartin Berasateguiren errezetak\nSan Martin-go azkenengo berriak\nJazz Morning Brunch-a San Martinera itzuli da\nAstelehena, Uztaila 19, 2021\nSan Martin merkatuan Jazzaldiaren musika-uhin onari lotu nahi gatzaizkio eta, horregatik, Jazz Morning Bruncha antolatu dugu ostegunean, hilaren 23an eta ostiralean 24an, hau da ostiralean eta larunbatean.\n10:30etik 12:30era, formula gastromusikal paregabea eskaintzen dizugu: aukeratu gure 4 brunchetatik gustukoena eta gozatu zuzeneko jazzaz San Martin merkatuko galeria nagusian. Planik hoberena esku-eskura!\nHauek dira prestatuko ditugun 4 brunch gozo eta osoak:\nOgi kurruskari fin-fina, gazta freskoarekin, izokinarekin, ozpinetako luzokerrarekin, kaparrarekin eta ezamihiluarekin.\nMelokotoi hori- eta anana-zukua\nJogurta frutekin eta zereal kurruskariarekin\nMontaditoa: urdaiazpiko egosia, bexamela, gazta eta arrautza frijitua kurkumarekin eta piperrarekin, patata-atalekin lagunduta.\nMeloi-zuku naturala mendarekin\nAhuakate-, mozzarela-, antxoa-, concassé tomate- eta martorri-tosta.\nErremolatxa-, laranja- eta azenario-zuku naturala\nJogurta frutekin eta zerealekin\nSalneurria: 14 €\nHummusa ogi integralean, tahiniarekin, errukularekin eta tomate lehorrarekin.\nKiwi-, apio- eta sagar berde-zukua\nEta hauek dira parte hartuko eta merkatua jazz onaz beteko duten taldeak:\nOsteguna 23: Juan José Cabillas Jazz Dúo\nOstirala 24: Ledian Mola Jazz Dúo\nAjoblanco de piñones con langostinos Gehiago ikusi\nPetits pois au jambon et à l’oeuf mollet Gehiago ikusi\nGomendatzen dugu Lácteos y vinos vascos con ABATZA


Azala / Ideiak / IKT tresnak / Eraman ezazu bideoa ikasgelara\nBideoa baliabide didaktiko bikaina da, ikasgelan era askotara balia daitekeena. eTwinning proiektu batean, besteak beste, balio izan lezake norbera lankide-sozioei aurkezteko, jarduerak nola garatzen diren erakusteko, lan-prozesua eta taldeen osaera dokumentatzeko, herri bakoitzaren ezaugarri arruntenen zabalkundea egiteko..., eta abar.\nEz da behar bideo-kamera profesional bat grabaketak egiteko; bideo-kamera dakarten gailuez inguraturik bizi gara: mugikorrak, argazki-kamera digitalak, iPadak... Ez dira kalitate profesionalekoak izaten, baina balio dute eskola proiektu bikainak egiteko. Gainera -hori da gauzarik onena-, ikasleak oso trebeak izan ohi dira horiek erabiltzen; lagun diezazukete horretan.\nHain zuzen ere, bideoek ezin konta ahala irakas-praktiketan erabiltzeko ematen duten aukera dela-eta, artikulu honetan tresna batzuk azalduko dizkizugu zuri eta zure ikasleei bideoak erraz editatzea ahalbidetuko dizuetenak.\nWindows Live Movie Maker Microsoften doako aplikazioa da, Windows Live aplikazio-sortakoa. Tresna honen bidez sor daitezke filmak eta animazioak erraz eta laster, itxura profesionalekoak, PCtik nahiz beste edozein gailutatik inportatutako bideo eta irudietatik abiatuta. Horrez gain, tresna honen bidez edita dezakezu zeure filma, trantsizioak eta efektuak erantsi eta editatu daitekeen soinu-banda bat ere bai. Gainera, tresna honek aukera ematen dizu zeure filma -bukatutakoan eta bereizmen handiko bihurtzeko aukerarekin- gizarte-sareetan argitaratu eta konpartitzeko, YouTubeko zure kontura igotzeko edo zuzenean DVDn grabatzeko, nahiz eta horretarako Windows Liven erregistratu beharko zenukeen. Hala nahi ez baduzu, gorde dezakezu filma eta zuzenean YouTubera edo Vimeora igo; hortik txertatu ahal izango duzu blog batean, wiki batean, TwinSpacen...\nLinux erabiltzen dutenentzat, tresna honen ordezko aukera Cinelerra da; Mac erabiltzen dutenentzat, berriz, iMovie ezaguna, sinpletasuna ezaugarri nagusi duena, bideo edizio lanak ukitu eta arrastatu hutsez egitea, hain zuzen.\nYouTuberen bideo-editorea doako lineako aplikazioa da Googlen kontu bat sortutakoan eskuragarri dagoena.www.youtube.com/editor.Logeatutakoan, zerorren kontutik gora kargatutako bideoak editatu ditzakezu, era bateko eta besteko clipak konbinatuz eta trantsizioak erantsiz. Gainera, tresna honen bidez alda daiteke audioa eta zuzenean musika erantsi YouTube kanta-zerrendetatik (aukera horrek berekin publizitatea badakar ere, hobe musika zerorren ordenagailutik igotzea). Eta, gauzarik onena, aplikazio horren bidez oharrak egin daitezke bideoetan, beste bideo, kanal eta erreproduzio-zerrenda batzuetarako loturak eginez edo batzuk besteekin erlazionatutako bideo-kontakizunak sortuz. Bestalde, erabiltzaileek errazago aurkitu eta bistaratu ahal izango dituzte zure bideoak beren edukiari buruz eskain ditzakezun deskribapenei esker. Bideoa amaitutakoan, konpartitu dezakezu YouTubeko zeure kanalera igota. Oro har, YouTuberen bideo-editorea oso erabilerraza da, baina Interneteko konexio ona behar da.\nTresna horiek filmak sortu eta editatzeko aukera eskaintzen dute, dela mugimenduzko irudietatik (bideotako clipetatik), dela irudi finkoetatik abiatuta. Gainera, badira lineako beste aplikazio espezifiko batzuk irudiak konbinatzeko, azken emaitza modura aurkezpen animatu eta dinamikoak dituztenak.\nBesteak beste, aipa ditzakegu Photopeach, istorioak sortzeko tresna, zerorren ordenagailutik gora kargatutako irudietatik abiatuta; Picasa edo Facebook, zeinetan titulu edo iruzkinak gehitu baititzakezu. Zure aurkezpenak hondoko musika bidez animatu ahal izango dituzu, bilatu ahal izango baituzu YouTuben zuk erantsi nahi duzun musika. Tresna hori eTwinningeko proiektu batean nola baliatu adibide bat nahi izanez gero, Teaching each other proiektuan topatuko dugu: Photopeach-en bidez egiten da proiektuan parte hartzen duten ikasle eta ikastetxeen aurkezpena.\nAnimoto lineako tresna bat da zeure irudiak nahiz Facebook, Flickr, Picasa, Photobucket eta Smuges-etik ateratako beste irudi batzuk bideo bihurtzea ahalbidetzen duena; erants dakizkieke, gainera, testuak eta musika, guk geuk mp3 formatuan igota edo tresnak berak eskaintzen duen kanta-bildumatik hartuta. Bideoa sortutakoan, konpartitu dezakezu Facebook eta YouTuben, zeure blogean eskegi edo DVD batera pasatu. Tresna hau bertsio bat baino gehiagotan duzu aukeran: doakoa bat, eta bestea ordaintzekoak. Doakoak –Animoto Lite– nahi adina bideo sortzeko aukera ematen du, 30 segundoko gehieneko luzerakoak. Bookraft proiektuan tresna hau ikasleek diseinatutako moda artikuluak erakusteko erabiltzen da.\nYouTubek eskaintzen ditu, era berean, animazioak sortzeko lineako tresnak ere. Begira ezazu honako artikulu interesgarri hau: Crea tus propias películas en YouTube… sin necesidad de cámara.\nIkusten duzunez, hezkuntza helburuetarako bideoak sortzea gero eta lan errazagoa bihurtzen ari da; besteak beste, eskura ditugun doako lineako tresna ugariri eta tresna horiek editatzerakoan eskaintzen dituzten hainbat eta hainbat aukerari esker. Gainera, sortu ditzakezu zeure bideo-clip propioak hutsetik abiatuta, irudiekin nahastu, testuak erantsi, deskribapenak... Ezin konta ahala aukera tresna didaktikorik moldaerraz eta adierazgarrienerako. Nahi duzu ideia gehiagorik zure ikasleekin baliatzeko? Eman iezaiozu begirada bat 45 Interesting ways to use your pocket camera loturari.


Nafarroako Pirinioetan eski nordikoko zentro bat eraikitzeko eztabaida | Consumer\nNafarroako Pirinioetan eski nordikoko zentro bat eraikitzeko eztabaida\nAgintariek ingurumena kaltetzen dutela ohartarazten duten bizilagun eta mendizaleen aurrean defendatzen dute proiektu hau\nBelaguan eski nordikoko zentro bat laster eraikiko denez, polemika sortu da Nafarroako Erronkarira, Pirinioetan eta Frantziarekiko mugan. Ibarreko Batzarrak, eskualdeko zazpi herriak biltzen dituen gobernu organoa, Nafarroako Gobernuaren laguntzarekin sustatzen du eta “garapen bide” gisa defendatzen du eskualdean. Haren parean daude Salvemos Larra auzo-plataforma eta Nafarroako Mendi Federazioa, Erronkaribarko Larrako Erreserba Naturalean gertatuko liratekeen ingurumen-kalteak salatzen dituztenak. Nafarroako Parlamentuak Naturguneei buruzko Legearen aldaketa bultzatu behar du, inguru horretan jardun ahal izateko.\nErronkariko Ibaxaren Batzordeak eski nordikoko zentroaren proiektua bultzatu zuen El Ferialeko egungo pistetan eta La Contienda izeneko eremuan, non ere eskia egiten baita. Uztarroze, Izaba, Urzainki, Erronkari, Garde, Burgui eta Bidankoze bezalako herriak biltzen dituen administrazio honen asmoa zera da: “baliabide baten ustiapena hobetzea, elurra eta erabiltzaileen harrera 1970eko hamarkadatik eskiatu diren eta, kasu batzuetan, kontrolik gabeko lekuetan”. Batzordekide guztiek, aho batez, 1998. urtean hasi zen eta orain arkitekto talde batekin koordinaturik amaitzen den planaren alde agertu dira.\nEl Ferialeko pistak, Batzordeko bozeramaile Jesús Ordunak azaldu duenez, “hobetu, zabaldu eta zerbitzuak emango lituzkete”. 5,5 kilometro pista izatetik 11,2 eskiagarri izatera pasatuko litzateke. 1.394,57 metro koadroko babeslekua eraikiko da, hiru solairutan banatuta. Horiek natura interpretatzeko zentro gisa erabiliko lirateke eta 86 aparkalekutik 200era pasatuko lirateke.\nLa Contendan, Nafarroa Frantziarekin muga egiten duen haranean, San Martingo Harria eski alpinoko estazioan eta Larrako Erreserban, bost zirkuitu berri (6 kilometro) marraztuko lirateke El Ferial-en elurrik ez dagoenean kontrolik gabe eskiatzen den eremu batean. Halaber, 70 aparkaleku eta 292,80 metroko babesleku bat marraztuko lirateke errepidetik.\nIbarreko ekimenak berehala aurkitu zuen Salvemos Larra plataforma sortu zuen bizilagun talde baten oposizioa. Azken aldian, Nafarroako Mendi Federazioa sartu da haiekin.\nOposiziogileentzako funtsezko arazoa da proiektuak Larrako Natur Erreserban eragiten duela, 3.130 hektareakoa eta 404,55 hektareako babes-zerrenda duena. Ferialekuko jarduerek 78,11 hektarea hartuko lituzkete, horietatik 27,63 erreserba natural deklaratuta daude eta 50,48 babes-banda. Gatazkakoak 62,74 dira. “Erreserbatik atera nahi den eremua guztizkoaren %2 da”, diote batzarkideek. Herritarrek eta mendizaleek Larran elurrarekin lotutako kirolik ez egitearen aldeko apustua egin dute.\nEski nordikoko proiektua gauzatu eta erreserba naturalaren mugetan eraikitzeko, haren mugak aldatu beharko lirateke. Itoizko urtegiaren proiektua desblokeatzeko antzeko tramitazioari jarraitu zitzaion, orduan epaitegiek geldiarazi baitzuten.\nErronkariko Ibaxaren iritziz, eremua defendatu behar dute eta naturarekin batera bizi behar dute. “Nafarroako Pirinioak, Larra barne, gizatiartutako Pirinioak izan dira eta dira. Erronkariak erabateko sinbiosian bizi izan dira Pirinioetan, Belaguan, Larran, eta ingurunetik behar den guztia atera dute bizitzeko eta dagoen bezala emateko”, diote zurgintzari, abeltzaintzari eta eskiari berari buruz.\nKexu dira, halaber, egindako mugaketa nahasia zela. “Larrako erreserbaren legearen mugaketa nahasia da, eta orain berriz definitu nahi dugu. La Contienda kanpoan geratuko litzateke, mutur batean baitago, eta El Ferial osoa, babes-zerrendan baitago”, argudiatu dute, eta, aldi berean, gogorarazi dute proiektuak ez lukeela eskatuko “ez zuhaitzak moztea, ez dinamita erabiltzea”. “Ia zirkuitu guztiak belardietatik igarotzen dira El Ferial-en edo haranera egokitzen dira La Contendan. Aterpeak zurez eta harriz egingo lirateke”, dio Ordunak.\nHartza eta urogallo\nBestalde, auzotarren eta mendizaleen plataformaren iritziz, plan turistikoak “kalte larriak eragingo lizkieke han bizi diren flora- eta fauna-espezieei, eta horiek goi-mendialdekoak dira soilik”. Hartza, urogallo edo marmota eta pinu beltza aipatzen dituzte, kaltetutzat jotzen baitituzte. “Hartza estaldura-eremuetan eta babesik gabeko eremuetan bizi da, eta etorkizuna zalantzazkoa da. Larra txikia da, baina espezie hori kanporatzen bada, ia ez litzateke babeslekurik geldituko”, esan zuten Federazioak eta plataformak antolatutako jardunaldi batean, proiektua baztertzeko. Bertan, “garrantzi gutxiko” jarduketak defendatu zituzten, baita interesatuak Frantziako pista batera eramateko autobusen alokairua ere. “2.800 metrora lerro zuzenean, instalazio egokiak dituen pista bat dago. Brazako (Frantzia) iraupen-eskiko pistari dagokionez, Ecologistas en Acción-ek esan zuenez, errentagarriagoa da pista bat sortzea halako eskaerarik ez dagoen tokian”.\nBelagua eski pista-eu


Koloratzaile Kandy Koncentrado KK04 Ekialdeko Urdin - HOK - 236 ml\nPinturak House of Kolor\nPintura House of Kolor egiteko bodyshop\nKoloratzaile Kandy Koncentrados Etxea Kolor\nPantaila argazki guztiak\nKandy Koncentrado Etxea Kolor, koloratzaile kontzentratzeko, gozokiak edo efektu karamelu, nahastu 10% erretxina edo berniza.\nKandy Koncentrado Etxea Kolor\nThe Kandy Koncentrado Etxea Kolor bat da koloratzaile kontzentratzeko erabiltzen dela tinting zure berniza edo gardena erretxinak. Bere potentzia handiko pigmentu bat egiten du 10% koloratzaile kontzentratzeko delako lortuko duzu egiteko kandy. Formulazioa hau aplikatuko da bat baino gehiago zilarrezko metalezko hondo bat sortuko benetako eragina gozokiak handia sakonera eta vividness.\nNahasketa: 10% erretxina edo gardena berniza\nAdibidez: nahi 1L erretxina edo berniza da gehitu 100ml dye kontzentratzeko\nAurrekariak: aplikatu Behar on zilarrezko metalezko hondo\nEz. de berokiak: 3-4 mehe berokiak (5-10 minutu arteko flash eskuetan), nahi duzun bezala, areagotu gehiago edo gutxiago tonua.\nAzken geruza: Ez da hori barnizarlos amaieran (berniza 20 minutu)\nGOMENDIOA: The kandy bat da, gardena, beraz, esku izan, erabat homogeneoa bermatzeko tonu baliokidea osoa pieza.\nKoloratzaile Kandy Koncentrado...\n236 ml Kandy Koncentrado KK09...\nPintura Topcoat 2K DISTIRA +...\nBobina paper pasta garbiketa 500mtr\nAdhereto Plastikoak/Metalak AP01...\nMetalezko pintura BC12 Zenith...\nZinta eskema binilo 471 3M (3mm...\nRigging HS Zuria (1 Kg + Cat.)...\nLaguntza 4 Airbrushes - Albo-Line\nPintura Topcoat 2K MATTE + Katu...


Hirak mugitzeko jaio da | Mundua | Berria\nHirak mugitzeko jaio da\nAljeria osora zabalduta daude duela urtebete amazigen lurraldean «erregimena agintetik joan arte» hasitako protestak. Gobernuak Ekintza Plana aurkeztu du\nAtzo ere protesta egin zuten Aljeriako herritarrek, aurreko 51 ostiraletan bezala. BERRIA Tamaina handiagoan ikusi\nAljeriako herritarrak mugitzen hasi ziren iazko otsailaren 16an. Kalera atera, eta protestei ekin zieten Abdelaziz Buteflika orduko presidentearen aurka; non, eta amazigen lurraldean, Kherrata herrian, agintari horrek gogor astindu zituen Kabilaren bihotzean. Gutxi behar zuten sua pizteko, eta Buteflikaren iragarpen bat izan zen pizgailua: «Aurkeztu egingo naiz bosgarren agintaldia eskuratzeko», egin zuen aldarri Aljeriako agintean hogeigarren urtea betetzen ari zen agintariak. Herritarrek ezezkoa erantzun zioten, protesten bidez.\nKherratako oihua azkar zabaldu zen herrialde osora, eta, otsailaren 22an, protestak ugaritu egin ziren. Hirak izeneko taldeak hartu zuen oldarraldiaren gidaritza, eta, arabieraz mugimendua esan nahi duen hitz horren babesean, gero eta gehiago izan ziren mugitzen hasi ziren herritarrak; gehienbat, gazteak. Aljer hiriburuan, martxo amaierako protestan, milioi bat lagun atera ziren kalera —3,5 milioi bizi dira hiriburuan—. Asteartero eta ostiralero ari dira protesta egiten, eta, bereziki, ostiraletakoak egin dira ezagun. Atzokoa 52. ostirala izan zuten kalean, eta milaka lagun elkartu ziren kaleetan beste behin. Datorren ostiralean dira urteurrena ospatzekoak.\nHirak mugimenduaren lorpenen artean, Buteflika kargugabetzea dago puntaren puntan. Iazko otsailean egin zuen iragarpen hartatik, atzera egiten hasi zen. Martxoaren 11n eman zuen aditzera ez zela aurkeztuko bozetara eta handik hilabetera egitekoak ziren boz horiek atzeratu egingo zituela, erreforma politiko bat egiteko konferentzia nazional «independente eta inklusibo» batera deitzeko. Egun batzuk geroago, beste iragarpen bat egin zuen: apirilaren 28an utziko zuela kargua beranduenez, agintaldiko azken egunean. Lehenago bota zuten, ordea, apirilaren 2an eman baitzuen dimisioa. Herritarren arbuioa ez ezik, gertukoenena ere jaso zuen, eta armadak berak ere babesa erretiratu zion. Diotenez, kargua uztera behartu zuten FLN Nazio Askapen Frontea haren alderdikoek, Hirak mugimenduaren aurrean keinu gisa, protestak isilarazte eta baretze aldera.\nButeflikaren aroaren ondorengo lehen urratsa bozak egitea zen, eta abenduaren 12an egin zituzten, inoizko parte hartzerik txikienarekin, %39,83koa. Hirakek esana zeukan ez zuela bozetan parte hartzeko deialdirik egingo herritarren artean. Aljeriak presidente berria zeukan: Abdelmajid Tebbune, Buteflikaren garaian lehen ministro izandakoa. Ez zen herritarren gustukoa, erregimen zaharraren barruko kidetzat daukatelako, eta protestekin jarraitu zuen Hirak mugimenduak. Gobernu berriaren erantzuna atxiloketak izan ziren.\nGobernuak, oraingoz, entzungor egin dio eskaera nagusiari: ez du inolako asmorik boterea uzteko. Hala ere, egin ditu hainbat keinu, eta, amnistia lege baten babesean, 9.000 presotik gora askatzeko agindua eman zuen Tebbunek. Ez ziren, ordea, preso politikoak, eta, hain zuzen, hori ere bada Hirak mugimenduaren eskaera handienetako bat. Duela urtebete protestak hasi zirenetik, ez dago datu zehatzik atxilotu kopuruaren inguruan, baina giza eskubideen aldeko elkarteren batek esan du ia 200 direla.\nTebbunek badaki sekulako indarra hartu duela herritarren mugimendua, eta bereak eta bi egiten ari da protesta baretzeko. Presoen amnistiarenak ez dio etekinik eman, ez eta Hirak mugimenduari elkarrizketarako egindako gonbidapenak ere. Tebbunek ez du ematen erraz etsitzen duten horietakoa, eta beste saialdi bat egin berri du aste honetan: Akzio Plana aurkeztu du legebiltzarrean, herrialdea suspertzeko, gobernuaren hainbat neurriren asmoen berri emanez. Hiraki zuzeneko aipamena ere egin zion agerraldi horretan: «Aljeriako herria sistemaren aldaketa global bat eskatzen ari da, eta hori gauzatuta dago. Politika gardentasunez egiteko eskatzen ere ari da: benetako demokrazia bat nahi dute, eta gardena».\nButeflikaren aginte ereduaren kontra ari da hitz horiekin, eta agintari ohiaren inguruko hainbat laguntzaile atxilotu dituzte azkenaldian. Baita epaitu ere horietako batzuk; esaterako, Buteflikaren anaiari eta aholkulari izandakoari hamabost urteko kartzela zigorra ezarri diote, estatuaren aurka konspiratzeagatik. Herritarrak baretzeko beste saialdi bat izan daiteke, baina Hirak mugitzeko jaio zen, eta protestekin jarraituko du.\n«Estatu zibila, ez militarra»\nEtenik gabe jarraitzen dute kalean herritarrek. «Gobernu zibila bai, militarra ez», da gehien entzuten diren aldarrietako bat. «Non da justizia, non da eskubidea» ere askotan entzuten zaie herritarrei. Protesta giro hau ez da berria Aljerian, 2011n ere kalean baitziren herritarrak, Udaberri Arabiarren barruan. Adituen ustez, ordea, ezberdina da oraingo oldarraldia, eta ezaugarri honetan oinarritzen dira hori baieztatzeko: ez du nazioarteko beste inolako eragileren esku hartzerik, ezta islamistena ere. Hainbat pankartatan propio eskatu zaie Frantziari, Ameriketako Estatu Batuei, Arabiar Emirerri Batuei eta Saudi Arabiari muturrik ez sartzeko Aljeriako protesta olatu berri honetan.


Zer ziren lehenago familia laborariak, bai eta hetako aita-amak beren haurren alderat\nBuruilaren azken egunetan, ez dakit segur zoin urthez, joan behar izan zen Kattalin, bere ahizpa Baxe-Nabarreko herri batean zagonaren ikhustera, eta han aste bat josten artzera.\nAhizpa harrek eta haren familia guziak atsegin handia zuten hura beren etxerat zenean ethortzen, nola zonbait egun maiteki atxiki eta, atsekabe baitzeien ikhustea phartitzen.\nUda bero eta eder baten ondotik, urthe hartan fruitu guziak goixtiar bide ziren, bai eta ere mahats biltzeak arras goizik egin zituzten. Komuzki Kattalinek mahats biltzetan egiten zuen Baxe-Nabarreko piaia. Josten arizanik bere ahizpa, bere iloba eta bertze ahaidendako, othoiztua izan zen juaitera hirur edo lau etxetarat, eta juan ahal zen hetarat, bakharrik hetako jende laborari onak ezagutzen zituelakotz.\nHandik itzuli zenean, bazituen mila gauza khondatzeko, Karakoetxeko sukhaldean, berak ikhusiak edo bederen entzunez ikhasiak.\nBeraz, hasi zen erraiten herri hartan eta bertze auzokoetan, badirela anhitz etxe on, zoinen izenak, bederen zonbaitenak, baitire: Goien-Etxea edo Etxe-Goihenia, Etxeberria, Etxehandia, Etxebeheria, Etxezaharria, Etxexuria, Elizaldia, elizondua, Uhaldia edo Ur-Aldia, Otsaldia edo Otso-Aldia, etc.\nHorietako jende gutiz gehienak dire laboraran modelak. Bada bakhotxean haur multzo bat: bost, sei, zazpi, zortzi, bederatzi, hamarretaraino, oro propiak, azkarrak, prestuak, Erlijioneko urhatser jarraikiak edo arras Jainkotiarrak.\nLoria da heien ikhustea, goizetik arrats, beren aita-amekin, kanpo lanetan, landetan, phentzetan, otharretan, larretan, nola ari diren balioski, zalhuki, alegeraki.\nEz dute nahi sehirik batere, ez eta jornalaririk, salbu zenbait bakhar. Egun bat edo biga berantxago izanen bada ere, etxekoz-etxeko egiten dituzte lurren iraultzeak eta arhatzeak, ogi eta artho ereiteak, ongarristatzeak, jorratzeak; belhar ebakitzeak, idorrarazteak, barnean emaiteak; ogi epheiteak, sartzeak, joiteak, aphaintzeak; mahats biltzeak, lehertzeak, sagar arno egiteak; iratze eta othe phikatzeak, kharreatzeak, metatzeak, etc.\nAita eta ama uros heiek, beren haur maite guziekin dire haskaiten, bazkaiten, afaiten. Heiekin dute, orok betan, arratseko othoitza egiten, arrosarioa erraiten.\nIlhabetean behin bederen, edo maizago, badabiltza kofesatzen, eta dira ere usu mahain saindurat, hurbiltzen. Aise dute hola here artean bakea, bathasuna, deskantsua.\nJan arruntez haziz, beren larrua xinpleki estaliz, alferki deus ez xahutuz, egun guziez edo ardura zerbait aldaratuz, ez dute etxea gainbehera ikhusten dohala peko zolara.\nAitzitik heien izaitea baidoha emendatuz eta emeki emeki goratuz, antsiarik gabe dute ethorkizunari behatzen. Kattalin gelditu zenean mintzatzetik, Mariak zuen erran bere aldian, deusek ez duela gehiago iduri komentu saindu batzuetako bizi moldeari nola gisa hortan laborariek deramaten biziak.\nXobadinek ere dio.— Mariak arrazoin du, mila aldiz, eta nik ere ikhusten dut komentuetan eta laborari etxetan diren jenden artean, anhitz elgar egite edo elgar iduri izate: hetarik bat da, batzuek eta bertzek, autoritatearentzat duten errespetua. Debalde laiteke deusik gehiago erraitea gauza hortaz komentuetako habitanten gainean; bainan zer da ederragorik, laudagarriagorik, miretsgarriagorik, nola haurrek burhasoendako duten sumizionea, humiltasuna, obedientzia; bai eta familia bereko haurretan, gaztenek zaharrenendako duten amodiozko errespetu hura?\nKattalinek.— Jende onak, utz nezazue khondatzera zer ikhusi dudan oixtian aiphatu etxetan, eta partikularzki batean. Badire han bederatzi haur, nihaurek, lerro, lerro ikhusi eta khondatu ditudanak. Anderegea da lehenbizikoa. Hark bertze zortzi haurrider du erraiten hi eta no; bainan hari zortziek dakote ihardesten zu. Bigarren haurra da etxeko semea. Haren ondoko zazpietarik ez du adituko zu baizik, nahiz hark, bere aldetik, duen erranen zazpieri, anderegeak zortzieri bezala, hi eta no. Lege bera da segitua bertze gain behera heldu diren zazpieri. Bederatzigarrenak, neska baita, ez dezake beraz bertzetarik adi hi eta no baizik.\nUsaia hori anhitz ederra iduritu zaut, eta desiratzeko da bethi edo luzaz iraun dezan.\nLeonek.— Bazen lehen, bederen zenbait etxetan, usaia bat ez gutiago errespetagarria; hura zen haurrek beiratu behar zuten ixiltasuna bere aita-amen bai eta bere aitabitxi eta amabitxiren aitzinean, askotan xutik egon behar zutelarik.\nNet ongi orhoit naiz nola etxe batean haurrak bazirenez ere ez zirela ageri aitatto heiekilan zenean. Kanpoan bazen, irri oihu eta arrabotsa frango egiten zuten. Agertzen zena aitatto borthan, ixil ixila ziren guziak gelditzen; aitatto heldu duk! aitatto hor dun!\nAitatto, sukhaldean sarthu eta, juanen zen su xokhora; haurrak, suphasterretik urrun, xutik, tint bat erran gabe egonen ziren.\nAitatto hura, gizon adinetako errespetagarri bat zen. Galtza motxak edo zarabilak soinean zabilan, artzain galtxoinekin. Izana zen, oinez, Jondonaakin bere gazte denboran. Urthe guziez, uztailaren 25eko ondoko igandean, hura eta haren adin bereko lau edo bost lagun ikhusiko ziren, meza nagusi aitzinean, hilberrietako khurutzera egiten den prosesionean, eta gero meza nagusian, arrain beharriz garniturikako pelerina ttipi batzu sorbalden gainean. Frogatzen zuten, beren gisan, lehengo eskualdunen fedea ez zela, oraiko askoena bezala, fede ahul edo arin bat, bainan zela hura fede salida, azkarra.\nTristantek dio.— Oraino haurrez mintzatzeko, mila aldiz errana izan da haurrak direla altxatzen diren bezalakoak, eta heien edukazioneko fundamenta edo zimendua dela, Jainkoaren beldurtasunarekin, beren aita-amen beldurtasuna, edo heien larderia.\nJeneralean, egungo burhasoak dira agertzen beren haurren alderat sobera flako, eta erran daiteke direla heier buruz egiazko uliak edo oilo-bustiak. Ez dira gehiago haurrak beldur aita-amendako, aita-amak dire beldur haurrendako.\nBaditake batik bertze orduz zonbait aita eta ama ziren, behar bada, sobera borthizkoak, eta baditut bi ixtorio khondatzeko horren gainean. Ezagutu dut ama, emazte aphal aphal, xar xar bat, zituena bi alaba eta bi seme, bakhotxa bat eta erdi hura baino handiagoak.\nDudarik gabe haurren aita gizon larria izan zen. Hiltzen goizik, uzten zuelarik alharguntsa aiphatzen dudan emaztea, gorphutzez ttipia, bainan kuraiez, borondatez egiazki handia.Iduri zaut ikhusten dudala berrogoi eta hameka urtheren buruan.\nBeraz, igande arratsalde batez, alaba gaztena sarthu zen etxean, ilhuna baino lehen, bainan amak nahi, eta hark erran zakon baino berantago.\nHemezortzi urthe zituen neskatxa hark, handia eta azkarra zen haritz-ondo bat bezala.\nAmak utzi zuen, jin zenean, bere arropen khanbiatzera edo arrunten hartzera; bainan gero, lotzen zakolarik esku ezkerraz besotik, eta eskuinaz odakolarik jats gider bat, eman zaizkon bereak bizkarrean behera, behatzen zuelarik hari petik gora, ezen, berriz diot, alaba, ama baino phuskaz handiago zen.\n«Gure ama, ona delarik, holakoa da», zuen erraiten neskatxa harrek zoinbait egunen buruan. Hanbat gaixtoago ene ahizpari eta eni, bai eta gure bi aneieri, ez baditugu egiten amak erranak, eta hak erran bezala.\nKomuzki burhaso borthitzek haur humilak dituzte. Ene bigarren ixtorioa ez da lehena baino gutiagoa. Aita batez eta haren semeaz da mintzo. Azken hau ezagutu dut, eta haurra nintzalarik joaiten nintzan, elizan egiten zuen katiximarat. Kantonamenduko erretor zen. Gorphutz labur eta llodi batekin, erakusten zuen bazuela anhitz izpiritu, anhitz talendu, anhitz jakitate, bai eta karaktera bat bere aitak bezain handia.\nBera utziko dut erraitera zer gerthatu zitzaion hemeretzi, hogoi urthe zituelarik. Geroztik, hogoi eta hamar bat urtheren buruan, lakhet zuen oraino khondatzea bere ixtorio hau:\n«Akizeko semanario handian nintzen, teolojiaren ixtudiatzen ari han, Baionako seminarios ez baitzen oraino idekia.\n«Egun batez, ukhaiten dut letra bat etxetik, eta, ene ixtudioez buru guzia hartua, ez naiz presatzen aitari ihardestera.\n«Joan ziren naski lau, bost, sei egun, aste bat, nik erreposturik egin gabe.\n«Azkenean, goiz batez, galdegiten du aitak amari athorra xuri bat, erranez: Banoha Akizerat, gure semearen ikhusterat. Zinta gorria duela gerrian, eskualdun makhila ferratua eskuan, abiatzen da etxetik.\n«Badoha gure herritik Donaphaulurat; handik Bidaxunerat; Bidaxunetik Peirohoraderat eta gero jiten da Akizerat. Egun guzia oinez emanik bidean, heldu zen doi-doia, ilhuna baino lehenxago, Semenariora.\nHan sartzen zelarik, nihaur izan nintzan lehena urrundik ikhusi nuena, paseeta bainindabilan hango arbola handi eta ederren azpian. Hura ikhustearekin, bihotzak farrasta bat egin zautan eta erran nuen ene buruari: «Zer gaizkiak behar ditudana aitarenganik aditu, zeren ez dudan haren guthunari erreposturik egin?»\n«Beldurra sabelean, edo barneak pil-pil zautala egiten hurbildu nintzan harenganat erraiten nakolarik: «Nola zira, Aita?» Eman zautan errepostutzat tira-ahaleko behar ondoko bat, erranez: «Aitaren letrak ez zuena semearena merezi? ... » Orai erranen deat, galdegin dautakanaz geroz nola nizan, arras ongi naizela. Hire ama ere ongi duk. Ongi unhaturik, jin nuk egun hunat, hire ikhustera eta hiri letzione horren emaitera.»\nGoraxago erran dut haurren edukazione on baten zimendua zer izan behar den. Orai erranen dut edukazionea bera izan dadila fermuki eztia, edo eztiki fermuia.\nGaur geldituko gare huntan joaiteko oherat deskantsatzera.


CARITAS: 2017ko TXOSTENA | Bizkaiko Caritas\nIngurumenaren Munduko Eguna -\nAfricaren eguna -\nBidezko Merkataritzaren Eguna -\nviernes, mayo 8, 2020\n‘COVID19 ‘hasierako nazioarteko lankidetza-proiektuen lurralde-testuingurua -\nLANGILE BABESGABEENENTZAKO PRESAZKO NEURRIAK ETA GUTXIENEKO DIRU-SARRERAREN ALDE -\nviernes, mayo 1, 2020\nBERRIEN ARTXIBOA Elegir mes junio 2020 mayo 2020 abril 2020 marzo 2020 febrero 2020 enero 2020 diciembre 2019 noviembre 2019 octubre 2019 septiembre 2019 julio 2019 junio 2019 mayo 2019 abril 2019 marzo 2019 febrero 2019 enero 2019 diciembre 2018 noviembre 2018 octubre 2018 julio 2018 junio 2018 mayo 2018 abril 2018 marzo 2018 febrero 2018 diciembre 2017 noviembre 2017 octubre 2017 septiembre 2017 agosto 2017 junio 2017 mayo 2017 abril 2017 marzo 2017 febrero 2017 enero 2017 diciembre 2016 noviembre 2016 octubre 2016 septiembre 2016 junio 2016 mayo 2016 abril 2016 marzo 2016 febrero 2016 enero 2016 diciembre 2015 noviembre 2015 octubre 2015 septiembre 2015 julio 2015 junio 2015 mayo 2015 abril 2015 marzo 2015 febrero 2015 enero 2015 diciembre 2014 noviembre 2014 octubre 2014 septiembre 2014 julio 2014 junio 2014 mayo 2014 abril 2014 marzo 2014 febrero 2014 enero 2014 diciembre 2013 noviembre 2013 octubre 2013 septiembre 2013 junio 2013 mayo 2013 abril 2013 marzo 2013 febrero 2013 enero 2013 diciembre 2012 noviembre 2012 octubre 2012 septiembre 2012 julio 2012 junio 2012\nCÁRITASekin harremanetan jarri nahi baduzu, 94 402 00 99 telefonoan egin dezakezu.\nCARITAS: 2017ko TXOSTENA\nPosted by Cáritas Bizkaia on miércoles, mayo 30, 2018 · Leave a Comment\nCaritas Euskadi (aurkezpena):\nCaritasen laguntza jasotzen duten pertsona eta familien KALTEBERATASUN ETA GIZARTE-BAZTERKERIA egoerak gero eta konplexuagoak dira, eta ERANTZUN SENDO ETA INTEGRALAGOAK behar dituzte. Hain zuzen, Euskadiko Caritasek (Donostiako, Gasteizko eta Bilboko elizbarrutietakoak) 2017an emandako diru-laguntzak inoiz baino handiagoak izan dira. Guztira 5,36 milioi euro baino gehiago eman dituzte, duela 10 urte (2007) baino % 77 gehiago.\nBiztanleriaren zati bat POBREZIA ETA KALTEBERATASUN SOZIALEKO ESPIRAL batean harrapatuta geratzen ari da, eta oso zaila da bertatik ateratzea.\nProzesu horretan guztian funtsezkoa da gizarte-bazterkeriako egoeran dauden edo egon daitezkeen pertsona eta familiei laguntzea, eta hala egiten dute Donostiako, Gasteizko eta Bilboko Elizbarrutiko Caritaseko agenteek. Kontratatutako langileez gain, LAU MILA BOLUNTARIO (3.858) aritzen dira beren denbora eta ezagutzak partekatzen, datorren asteburuko kanpainak aipatzen duen ideia abiapuntu hartuta: «ZURE AHALEGINA, DENON ATSEGINA – TU COMPROMISO MEJORA EL MUNDO».\nPRENTSA OHARRA OSOA: NdeP EUSK CaritasEuskadi CaritasBizkaia Memoria2017 30mayo2018 def\nIKUSI BIDEO LABURPENA (2’12»)\nCaritas Bizkaia Txostena 2017: [IKUSI TXOSTEN OSOA HEMEN]\n2017an Caritasek gizarte-bazterkeria egoeran zeuden 10.931 pertsona eta familiari eman die arreta (ia %4ko igoera 2016arekiko). Horietatik %56 emakumeak izan dira eta %44 gizonak, aurreko urteko portzentaje berdintsuak. Hala ere, datu batzuk nabarmenduko genituzke: 2017ko 4.266 alta berrien artean, %52 gizonak dira. Aldiz, Caritasen laguntza jasotzen 5 urte edo gehiago daramaten pertsonen ia bi heren emakumeak dira. Jatorriari dagokionez, lagundutako pertsonen ia erdia bertakoak izan dira (%48). Aurreko urteetako datua oso antzekoa zen, %50eko proportzioan ematen zen banaketa, gutxi gora behera.\n2017an, Caritas Bizkaiaren programa desberdinei dagokienez, harreretan eman zen zerbitzua batez ere (Oinarrizko Gizarte Ekintza). Hori da Caritasen sarera sartzeko biderik ohikoena (4.791 pertsona). Zerrendan hurrengo doazenak honakoak dira: “Familia, Haurtzaro eta Gizarteratze” arloa, 2.836 pertsonari emandako laguntzarekin; “Bazterkeria Larria” (Etxerik gabeko pertsonak eta Adikzioetakoak barne hartzen dituena), 2.199 pertsonarekin; eta “Enplegua eta Ekonomia solidarioa”, 1.566 pertsonarekin. Hala ere, beste arlo batzuk ere nabarmendu behar dira, bolumen txikiagokoak baina laguntza-intentsitate handikoak, hala nola Edadetuak, Zerbitzu Psikologiko eta Juridikoa etab.\nCaritas Bizkaiak honako sei aspektu nagusi nabarmendu nahi ditu, 2017ko lanaren barruan:\nPOBREZIA: “Pobreziak familietan errotuta jarraitzen du, heredatu egiten da eta gazte eta adingabeak babesgabetasun egoeran uzten ditu, orain eta etorkizunera begira».\nBAKARDADEA: “Laguntza eta harreman sarerik ez izatea eta bakardade sentimendua dira gizarte-bazterkeria eta babesgabetasunaren ezaugarrietako batzuk”.\nENPLEGUA: “Enplegu bat izateak dagoeneko ez du bizimodu duina izateko aukera bermatzen».\nINKLUSIOA: “Gaur egun pertsona gehiago daude bazterkeria egoeran edo arriskuan, gizarteari ekarpena egin ahal izateko aukeren beharrarekin”.\nETXEBIZITZA: “Etxebizitza da familien kezka nagusietako bat. Zailtasun handiak dituzte etxebizitza bat lortu eta hori mantentzeko gastuei aurre egiteko. Kolektibo batzuentzat are zailagoa da (etorkinak eta etxerik gabeko pertsonak, batez ere)”.\nGIZARTE IREKIA: “Gizakiak derrigorrez lekuz aldatu behar izatea drama handi bat da, jendeak bere jaioterria eta etxea atzean utzi behar dituelako. Elkartasun eta elkarbizitzaren aldetik erronka handi bat pertsona horiei harrera egiten dieten gizarteentzako».\n1.- POBREZIA: “Pobreziak familietan errotuta jarraitzen du, heredatu egiten da eta gazte eta adingabeak babesgabetasun egoeran uzten ditu, orain eta etorkizunera begira».\n2017an Caritas Bizkaiaren bide-laguntza jasotako 10.909 pertsonetatik, 6.112 emakumeak dira; horietatik 3.242k seme-alabak zaindu behar dituzte (1.800 kasutan guraso bakarrak dira – ama buru duten familiak). Caritas Bizkaiak 1,6 milioi euro bideratu ditu POBREZIA egoerak arintzera bideratutako laguntza ekonomikoetarako, 4.413 familiaren artean. Gainera, 668 haurrek hartu zuten parte gizarte eta hezkuntza babeserako proiektuetan eta hiriko eta landa eremuetako udalekuetan.\nEra berean, %10 handitu da bazterkeria egoeran dauden pertsonen kopurua eta jantoki sozialetan artatutako pertsonen kopurua ere igo da, bereziki Bilbon, 2017an (%25eko igoera abenduan, urtarrilarekiko).\n2.- BAKARDADEA: “Laguntza eta harreman sarerik ez izatea eta bakardade sentimendua dira gizarte-bazterkeria eta babesgabetasunaren ezaugarrietako batzuk”.\nHarremanen dimentsioa oso konektatuta dago eta eragin handia dauka gizarteratze-bazterkeria prozesuetan, baita pobreziaren belaunaldien arteko transmisioan ere. Zainketen gaia garrantzitsua izaten da harremanei dagokienez, bai bizitzaren lehen etapetan, baita zahartze-prozesuetan ere, eta erronka handi bat dira gizartearentzat, etorkizunera begira. Guraso bakarreko familien buru diren emakumeak, senideen zaintzaile rola hartzen dutenak; bazterkeria egoera larrian dauden pertsonak (etxerik gabe edo adikzioekin); laguntza-sarerik gabeko etorkinak… herritar gehienentzat ikusten ez diren errealitateak dira.\nFamilia elkartasun eremu garrantzitsua da oraindik ere. Merkatua eta batzuetan erakundeak ere iristen ez diren egoeretan, familia hor dago, baina kasu askotan, ahalegina eta nekea handiegiak dira, batez ere familia ahulenetan, eta familiaren babes hori ez duen jendearen egoera oso kezkagarria da (bakarrik dauden pertsonen zein ama guraso bakartzat duten familien kasuan, seme-alaba adingabeekin eta laguntza-sarerik ia batere gabe). Caritasek kontziliaziorako laguntza eman die 138 adingaberen familiei (prestakuntza jasotzeko, laneratzeko…) eta zaintza lanak dituzten 49 familiari, «Esku onetan» proiektuaren bidez. Era berean, ia 300 edadeturi laguntza pertsonalizatua ematen zaie (%87 emakumeak) eta 2.100 pertsonari tailer eta proiektuen bidez, harremanen arloa sustatu eta seme-alaben zaintzan laguntzeko.\nEra berean, Caritas Bizkaiako ia bi mila boluntarioetatik 1.500 inguruk beste pertsona batzuei ematen diete laguntza tailer eta jarduera desberdinen bidez, harremanak sustatu, entzun, parte-hartzen lagundu eta bestelako jardueretara begira (emakumeak, familiak, edadetuak…).\n3.- ENPLEGUA: “Enplegu bat izateak dagoeneko ez du bizimodu duina izateko aukera bermatzen».\nENPLEGUARI dagokionez, ez da soilik enplegu falta (Caritas Bizkaiara etorritako emakumeen %86 lanik gabe zegoen une horretan); lan prekarietatea ere bada. 2017an Caritas Bizkaiak lagundutako 300 pertsonak lortu zuten lana, bai autoenpleguaren bidez (65 lanposturekin sortutako 23 enpresa), baita lan arloko bitartekaritza eta orientazioaren bidez (150) ere, beste proiektu batzuen artean. Gainera, enplegua sortzen duten Ekonomia Solidarioko ekimenak babesten jarraitzen dugu, hala nola Koopera, ZaintzaLan, Lapiko Catering eta abar. … baina gaur egun, enplegu bat izateak ez du bermatzen bizimodu duin bat izateko diru-sarrera nahikoak jasotzea.\nEnplegu arloan 1.566 pertsonari eman zitzaien arreta 2017an. Horietatik 639 pertsona 9 ekimen berritzailetan izan ziren (autoenplegua, bide-laguntza, prospekzioa, baliabide-zentroa, tailer desberdinak…). – Prestakuntza tailerrak, lan aurrekoak, oinarrizko gaikuntzakoak eta abar dira laneratzeko zailtasun bereziak dituzten pertsonentzako aukerak.\n4.- INKLUSIOA: “Gaur egun pertsona gehiago daude bazterkeria egoeran edo arriskuan, gizarteari ekarpena egin ahal izateko aukeren beharrarekin”.\nPertsona eta familien INKLUSIOAREN erronkari dagokionez, pertsona batzuei lana lortzen eta gizartean aktiboki parte hartzeko moduak bilatzen lagundu zaie, bakoitzak bere ekarpena egin dezan. 2.170 baino gehiago aritu dira harremanak sustatzen eta seme-alabak zaintzen laguntzeko zentro komunitario, tailer eta proiektuetan; baina, horretaz gain, Caritas Bizkaiak 354 pertsonari bide-laguntza eman die gizarteratze-prozesuetan, ikuspuntu integral batetik (Elkarrekin proiektua); 307 etxerik gabeko pertsonentzako proiektu integraletan aritu dira; eta, azkenik, beste 209 eguneko zentroetan (etxerik gabeko pertsonen arloko bi eta beste bat Edadetuen arlokoa –Egunon Etxea-). – Era berean, urtean zehar aisialdiko hainbat jarduera burutzen dira, aisialdi inklusiboari begira.\n5.- ETXEBIZITZA: “Etxebizitza da familien kezka nagusietako bat. Zailtasun handiak dituzte etxebizitza bat lortu eta hori mantentzeko gastuei aurre egiteko. Kolektibo batzuentzat are zailagoa da (etorkinak eta etxerik gabeko pertsonak, batez ere)”.\nCaritasek lagundutako pertsona gehienei zaila egiten zaie etxebizitza bat lortzea, eta horietako askok etxebizitza partekatu beharra izaten dute (Caritas Bizkaiak 2017an lagundutako 2.500 pertsona baino gehiago etxebizitza partekatuetan edo gabezia handiak dituzten etxebizitzetan daude).\nCaritas Bizkaiaren zerbitzuetan etxerik gabeko 1.554 pertsona artatu dira, bai jantoki sozialetan, eguneko zentroetan, zein gizarteratze-proiektuetan.\nCaritas Bizkaiak 457 pertsonarentzako lekua dauka, hainbat programa eta proiekturen bidez, eta ia %100ean beteta egoten dira. Gainera, 180.000 euro bideratu ziren etxebizitzarekin erlazionatutako gastuetara, 2018an, eta edadetuen etxebizitzak egokitzeko 14 esku-hartze egin ziren, baliabide gutxiko pertsonen kasuan, Barriztu proiektuaren baitan.\n6.- GIZARTE IREKIA: “Gizakiak derrigorrez lekuz aldatu behar izatea drama handi bat da, jendeak bere jaioterria eta etxea atzean utzi behar dituelako. Bestalde, elkartasun eta elkarbizitzaren aldetik erronka handi bat pertsona horiei harrera egiten dieten gizarteentzako».\nAzkenik, bizi garen GIZARTE IREKI eta globalizatuak ere Caritas Bizkaiaren lanaren zati bat hartzen du. Horrela izanik, nazioarteko babesa eskatu zuten 149 pertsonari eman zitzaien laguntza, Goihabe proiektu bateratuaren bidez, eta 333 etorkini eman zitzaien aholkularitza juridikoa, beren egoera legalarekin lotutako gaien inguruan.\nEra berean, Caritasek sentsibilizazio, intzidentzia eta garapen jarduerak sustatzen ditu Haitin, Hondurasen, Ekuadorren, Nepalen, Perun, Kongoko EDn eta Etiopian; Bizkaian Bidezko Merkataritza proiektu bat sustatzen du (Kidenda, Misiones eta Alboan elkarteekin batera) eta zurrumurru eta estereotipoen inguruko jarduerak burutzen ditu ((«Argi Ibili» – ZAS), baita ekonomikoa solidarioa, migrazio eta asiloarekin lotutakoak ere (Bizkaia Isilik).\nGuzti horretarako funtsezkoak dira honako elementuak: ia mila (1.949) boluntarioen konpromisoa eta PARTE-HARTZE desinteresatua; Bizkaiko gizartearen laguntza ekonomikoa, gure 4.421 bazkide eta emaileen aldetik (2.218 emakume eta 2.203 gizon), 4,2 milioi euroko ekarpena egiten dutenak; baterako proiektuetan laguntzen duten edota laguntza ekonomikoa ematen duten 22 enpresa eta erakunde pribatuak (ia 1,4 milioi euro); Bizkaiko kristau komunitateak parrokietako dohaintza eta bilketen bidez ematen duena (776.576 euro); eta Administrazio Publikoen babesa (3,5 milioi euro). Gainerako diru-sarrera propioekin (1,6 milioi euro), 11,6 milioi euroko zenbatekora heltzen gara eta hori izan da Caritas Bizkaiak 2017an egindako inbertsioa, batez ere Bazterkeria Larrirako programetan (etxerik gabekoak eta adikzioak, 3,6 milioi euro), Harreran (2,2 milioi) eta enplegu arloan (1,6 milioi).\nGURE ESPERIENTZIA ETA IKUSPEGIA OINARRI HARTUTA, HONAKOEI DEI EGIN NAHI DIEGU:\n…gizarte osoari, elkartasunean, doakotasunean eta zerbitzuan oinarritutako gizarte eredu bat bilatzeko. Pertsona guztion eskubideen alde lan egiteko eta elkarbizitza eta kohesio soziala bideratzen laguntzeko, pertsonen parte-hartzea eta harremanen garapena sustatuko duten gizarteratze-ekimenen bidez.\n… administrazio publikoei, pertsonak (bereziki babesgabeenak) ardatz hartuko dituzten babes eta gizarteratze politikak garatzeko, beren duintasuna bermatzeko, pobreziaren aurrean ekonomikoki babestuz, beste gauza batzuen artean.\n…pertsonei lana ematen dietenei, pertsonen gizarteratzea sustatzen duten enpleguen bidezko lan aukera errealak sustatzeko, eta zainketen eremuaren eta gizarte eta lan arloko garapenaren arteko kontziliazio aukerak emateko.\n…Kristau Komunitateari, gizarte-bazterkeria egoeran dauden pertsonen duintasunaren aldeko eta gizarte eredu bidezkoago baten aldeko konpromisoa\nCaritasen topaketa Sestaon, bihar, osteguna, eta asteburuko Kanpaina:\nCaritas Karitatearen Astea garatzen ari da egunotan. Ekainaren 3an bukatuko da, igandea, Corpus egunean, Caritasen eguna. Caritasek bere parrokia komunitate guztien aurrean kanpaina instituzionalaren mezua ikusarazten duen unea da: “TU COMPROMISO MEJORA EL MUNDO – ZURE AHALEGINA, DENON ATSEGINA”.\nHorrela izanik, bihar, osteguna, Caritas Bizkaiak bere inguruko pertsona guztiei (boluntarioak, bazkideak, emaileak…) eta Bilboko Elizbarrutiko bestelako eragileei dei egin nahi die, denon artean elkartu eta gure konpromisoa ospatzeko, Sestaon, 16:30etik 20:30era bitarteko ekitaldi batean. Hainbat jarduera burutuko dira, frontoian -Sestaoko Udalak lagata- eta Santa Maria parrokian.\nCaritasek jende guztia gonbidatu nahi du bere kanpainarekin bat egitera eta ahal duena ematera, babesa, laguntza eta itxaropena behar duten pertsonen ondoan egoteko. Caritasek pobreziaren aurkako konponbidearen PARTAIDE IZATEKO deia egin nahi digu guztioi, konpromiso pertsonalaren edo boluntariotzaren bidez, edota ekarpen ekonomikoak eginez, pertsona babesgabeei laguntzen jarraitu ahal izateko: “IZAN ZAITEZ CARITASEKO BAZKIDE”. – Era berean, asteburuan Bizkaia osoko 300 parrokia eta elizetan egiten diren mezetan bildutako dirua Bilboko Elizbarrutiko Caritasen lana babestera bideratuko da.\nFiled under Azpimarratutako berriak, Berriak · Tagged with BesteBi, Bidezko Merkataritza, Bizkaiko Caritas, Boluntariotza, Cáritas, Cáritas Bizkaia, Cáritas Euskadi, Enplegua, eskubideak, Etxebizitza, Etxerik gabeko, Etxerik gabeko pertsonak, Haurtzaro programa, Kanpaina, Konpromisoa, Kontzertu solidarioa, Krisia, Memoria, Nagusiak, Prentsa oharra, Solidaritatea, Txirotasuna, Txostena, Txostena 2017


Epaitegiak errugabetzat jo ditu apustu etxe baten aurkako kartelak jarri zituzten hiru andoaindarrak\n2019ko ekainaren 26a, asteazkena | Ordua Euskal Herrian 20:27:30\nAndoaingo apustu etxe baten jabeak salatu egin zituen hiru herritar negozio mota horien aurkako kartelak jartzeagatik, koakzioa leporatuta. Epaiketa egin zen maiatzaren 30ean, eta Tolosako epaitegiak deliturik ez dagoela ebatzi du.\nEpaiketa dela eta asanblada irekia deitu zuten Andoainen. Argazkia: @JulenBegi\nApirilean Andoaingo bigarren apustu etxea zabaldu zuten Zumea plazan. Negozio mota horrekiko aurkakotasuna adierazi zuten hainbat herritarrek jarraian, aretoaren inguruan kartelak jarriz eta sare sozialetan zabalduz. Apirilaren 16an apustu etxearen jabeak salaketa aurkeztu zuen Ertzaintzan hiru andoaindarren aurka, salatuak bere “lan funtzio zilegien erabilera askea” oztopatzen ari zirelakoan. Maiatzaren 30ean egin zen epaiketa, eta Tolosako lehen auzialdiko eta instrukzioko 3 zenbakiko epaitegiak ebazpena eman berri du.\nSententziak frogatutzat ematen du salatuek kartelak jarri zituztela herriko Zumea plazan eta inguruetan apirilaren 1ean eta 7an , “Apustu etxeak kanpora. Ez Andoainen ez inon” leloarekin. Epaitegiaren arabera, epaiketan salatzaile eta salatuen arteko gatazka agerian geratu zen, “ez dena ez pertsonala eta ez dagoena salatzaileari zuzenduta”. Sakoneko gatazka bestelakoa da sententziaren arabera: “Andoaingo herritarren kontrakotasuna ingurunean apustu etxeak ezartzeari”. Salatuek abiarazitako kanpainak “jokoaren gizarte arazoez kontzientziatzea” du helburu, eta horren baitan “apustu etxeekiko ondoeza” adierazten du.\nSententziak koakzio delituak eskatzen dituen egitateak zerrendatzen ditu, horietako bat ere ez dela betetzen ebatziz. Batetik, koakzioak indarkeria eskatzen du, “fisikoa”, “morala” edo “gauzen aurkakoa”. Azken horren adibide bezala nabarmentzen ditu zerrailen aldatzea, sarbidea hesitzea edo aretoaren prezintatzea. Tolosako epaitegiaren arabera, kartelak jartzeak eta edukia sare sozialen bidez zabaltzeak ez du biolentziarik suposatzen. Koakzioak “emaitza materiala” eskatzen du ere, eta epaileak dioenez apustu etxearen jabeak ez du frogatu salatuek negozioaren jarduna oztopatu dutenik edo kanpainaren ondorioz etekinek behera egin dutenik. Azkenik eta Epaitegi Gorenaren irizpideak aintzat hartuta, koakzioaren helburu nagusia “inoren askatasuna mugatzea” izan behar duela azpimarratzen du sententziak. Aldiz, mezuen irakurketatik “sinpleki herrian negozio mota horien presentziarekiko desadostasuna” ondorioztatuko litzateke.\nSalatzaileak errekurtsoa aurkezteko aukera du, bost eguneko epean eta epaitegi berdinean.\nPizten ari den kezka eta borroka\nApustu etxeen eta joko aretoen aurkako ekimenak eta protestak ugaldu egin dira azkenaldian Euskal Herrian. Eztabaida soziala zabaldu egin da. Herri askotan tokiko aretoen aurkako kanpainak zabaldu dira, Azpeitian, Andoainen eta Gasteizko Judimendi auzoan kasu. Eibar eta Athletic futbol taldeek apustu etxeekin akordioak sinatu izanak eztabaida piztu zuen iaz, eta Errealeko bazkideek galdeketan erabaki zuten taldeak apustu etxeekin kontraturik ez egitea. Ekainaren 23an apustu etxeen aurkako manifestazioa dago deituta Arabako hiriburuan.


| Zer dago gaur erretzeko?euskaljakintza\nBy garazi.usabiaga on 2010(e)ko apirilak 6 in arazoak, gizartea\nNork ez du inoiz tabako hitza entzun bere inguruan? Egun, beste zenbait hitzen artean, gehien entzuten ari dena dela esan dezakegu. Alde batetik, sor dezakeen kaltearengatik, minbizia esate baterako; bestetik, gai honekiko ateratzen ari diren lege berriak zeresan handia ematen ari direlako. Baina ba al dakigu gai honen guztiaren atzean zer ezkutatzen den? Zenbait informazio bildu dut gai honi buruz hitz egiteko eta daturen bat argitzeko.\nHasteko, esan beharra dago tabakoa Amerikan aurkitu zela lehen aldiz, eta bertara joan ziren europarrek botika moduan ekarri zutela beraien lurraldera. Hasierako erabilera hartatik urrun dago gaurkoa; izan ere, egun, droga moduan hartua egoteaz gain, negozio huts-hutsa dela esan dezakegu.\nBa al dakigu izena nondik datorkion? Aspaldi batean, Amerikako lurralde bakoitzak, hau da, bertako tribu bakoitzak bere modura deitzen zion. Adibidez,Â Aztekek pisietl deitzen zioten; Maiek,Â kutz, eta BrasilenÂ petum izenarekin ezagutzen zen. Europara lehen aldiz ekarri zutenean, Jean Nicot enbaxadorea zegoen horren arduradun. Honek Frantziako gorteetara eraman zuen, eta agintean zegoenÂ Catalina de Medicis erreginari hura erakutsi zion. Honek gustura hartu zuen Ameriketatik ekarritako produktu berri hura. Hortik aurrera, frantsesek Nicotina de tabacum deitu zioten. Baina hori XVII. mendean izan zen. Gaur egun, XXI. mendean, tabako (informalki zigarro, nahiz eta gauza bera ez izan) izenarekin gehiago ezagutzen da.\nGalderekin aurrera jarraituz, ba al dakigu benetan zerk osatzen duen erretzen den zigarro bakoitza? Eta ba al dakigun zein den halako menpekotasuna sortzen duen osagaia? Tabakoaren menpekotasuna sortzen duen oinarrizko osagai aktiboa nikotina da. Osagai hauÂ droga leunak taldearen barnean kokatuta agertzen da. Komeni da jakitea, denok nikotina ezagutzen badugu ere, horretaz aparte, tabakoak beste zenbait sustantzia kaltegarri ere badituela:Â alkitranak (minbizia edukitzera eraman dezakeen sustantzia marroia, biriketan pilatuta aurki dezakeguna),Â irritatzaileak (arnas aparatuari eragiten dion toxikoa), etaÂ karbono monoxidoa (odolaren bitartez oxigenoa gure gorputz osora hedatzea oztopatzen duena).\nTabakoaren efektu negatiboen artean, biriketan arazoak, nekea, larruazalaren zahartzea, zenbait zentzumenen galera (dastamena eta ukimena) aurki ditzakegu, besteak beste. Hori gutxi balitz, menpekotasun fisikoa eta psikologikoa eragiten du eta, batzuetan, honen eraginez, jendeak erretzeari uzten dionean, antsietatea, irritabilitatea, kontzentratzeko arazoak, buruko mina… agertzen dira.\nEspainian gehien kontsumitzen den droga dugu (hiritarren %36 erretzaile da). Azken urte hauetan emakume erretzaileen ehunekoa modu esanguratsuan igo da, gizonenen portzentajeari gailenduz. Euskaldunen %60, 15-79 urtekoen artean, noizbait tabakoaren kontsumoan erori da. EAEn,Â %42k egunero erretzen du.\nLehen adierazita geratu den moduan, tabakoak menpekotasuna sortzen du. Hau jakinik, nola da posible jendeak erretzea? Jarraian labur-labur azalduko dizuet zer den tabakoak sortzen duena, zergatik erretzen den gaur egun, zeintzuk diren kontsumitzeko bideak, zeintzuk diren epe motzean sortzen dituen efektuak, eta egoki kontsumitzen ez denean sor daitezkeen arriskuak.\nErretzen denean: nerbio-sistema estimulatu egiten da, eta tabako hosto lehorrei alkitrana, karbono monoxidoa, arseniko eta nikotina (mendekotasun sortzailea) eransten zaie.\nBilatzen diren efektuak: garrantzitsua eta helduagoa sentitzea (batez ere nerabezaroan), lasaitzea, erlaxatzea, eskuetan zerbait edukitzea…\nKontsumitzeko moduak: erre edo murtxikatu.\nEpe motzeko efektuak: musu gutxi jasotzea (hatsak eta ahoak usaina izaten dutelako), eztarrian azkura sortzea, hortz eta hatzen horitzea, pertsonaren kontsumitzeko moduaren araberako erlaxazio edo bizkortzea, odol hodien estutzea, arnasa hartzeko zailtasunak izatea…\nKontsumo ez egokien arriskuak: azkarregi nekatzea, arnas sistemaren narriadura eta zirkulazio sistemaren narriadura, faringitisa, mendekotasun psikologikoa eta abstinentzia sindromea.\nHau honela izanik, eta mundu honetan denak erretzaileak ez direla kontuan hartuz, tabakoaren â€œaurkakoâ€ zenbait lege atera dira. Hasteko, tabako paketeetan, hainbat mezu idazten hasi ziren eta, jada, pakete guztiek dute mezuren bat zein beste (“erretzea txarra da zuretzat eta zure inguruan daudenentzat”, “erretzeak biriketako minbizia ekar dezake”… ).Â 2006. urtean, estatuak lege berri bat atera zuen. Lege honen esanetan, lokaletan bi eremu bereizi behar ziren: erretzaileentzako eremua eta ez erretzaileentzako eremua. Tabernetako jabeek euren lokaletan zer egin zitekeen aukeratzeko ahalmena izan zuten:Â zenbait tabernatan debekatua zegoen erretzea eta beste batzuetan, aldiz, betiko martxan jarraitu zuten.\nBeÃ±atek (Tabakismoaren amaiera: “Impossible is nothing”) eta Alejandrok ( Barruan ezin bada, kalera irten beharko!) artikulu banatan adierazi zuten bezala, 2010. urtean lege berri bat jarriko da indarrean. Erretzaileek ezin izango dute toki publikoetan erre, tabernetan esate baterako. Beraz, zigarrotxo bat erre nahi izango duen guztiak kalera atera beharko du.\nNolanahi ere, nire iritziz, lege berri honek ez du eragin handirik izango, egongo baita beti lekuren bat arau hori beteko ez duena; ederki asko dakigu denok ez ditugula mota honetako arauak betetzen. Bestalde, ondo deritzot erretzen duen pertsonak kalera atera behar izateari; erretzen ez duen pertsona batek ez baitu zertan erretzen duen baten ke guztia irentsi.\nTweets that mention euskaljakintzaÂ» Blog Archive Â» Zer dago gaur erretzeko? -- Topsy.com - 2010(e)ko apirilak 6\n[…] This post was mentioned on Twitter by Maite GoÃ±i. Maite GoÃ±i said: [euskaljakintza] Zer dago gaur erretzeko? http://bit.ly/bZrrQ7 […]


Bilboko Kafe Antzokiak 25 urte bete ditu — Gaztezulo\nBilboko Kafe Antzokiak 25 urte bete ditu “Horrela ikusten dugu etorkizuna: emankor, oparo; musikaz, bertsoz, jaiz, antzerkiz, dantzaz betea; beste 25 urte zuekin, indartsu, motibatu, prest”. Jarrera horrekin ziur beste 25 urte errez. https://www.gaztezulo.eus/albisteak/bilboko-kafe-antzokiak-25-urte-bete-ditu-1 https://www.gaztezulo.eus/albisteak/bilboko-kafe-antzokiak-25-urte-bete-ditu-1/@@download/image/kafeantzokia25urte.jpg\n“Horrela ikusten dugu etorkizuna: emankor, oparo; musikaz, bertsoz, jaiz, antzerkiz, dantzaz betea; beste 25 urte zuekin, indartsu, motibatu, prest”. Jarrera horrekin ziur beste 25 urte errez.\nPasa den abenduaren 15ean Bilboko Kafe Antzokian 25 urte bete zituen, pandemiaren erdian. Hori dela eta, lagunarte jendetsuan ospatu gabe geratu da antzoki mitikoa: “edonola ere 25+1 urteurrena merezi duen moduan ospatuko dugu eta mundiala izango da” adierazi dute bertako kideek webgunean zabaldu duten oharrean.\nZinema izandako aretoan Bilboko Kafe Antzokiak 1995. urtean ireki zituen ateak, erabat zahar berritu ostean. Euskararen irakaskuntzan zebiltzan batzuen gogoetatik abiatu zen proiektuak. Izan ere, Bilbon ikasleek ikasgelatik kanpo euskaraz aritzeko aukera falta nabaritu zuten eta horrek zailtasunak jartzen zizkiela ikasketa prozesuan aurrera egiteko, euskara aisialdira eramanez. Nekez sortu zitezkeen horrela harreman naturalik euskaratik.\nHorrela, Bilbon sakabanatuak zeuden euskaldunak biltzea izan zen helburua, hizkuntza komunitate bat sortuz. Asmo horrekin abiatu zen bada Kafe Antzokia, beti ere, ostalaritza proiektu batek lagunduta. Egun, Kafe Antzokia bertako zein Euskal Herri osoko euskaldunentzat erreferentzia bilakatu da; eta baita musikazale gehienontzat ere, izan euskaldun ala ez.\nUrtemuga dela eta Kafe Antzokiko kideak atzera begira jarri dira eta urte guzti hauek posible egin dituzten guztoal gogoan izan dituzte oharrean: “teknikari, zerbitzari, programatzaile, sukaldari, zaindari, DJ, garbitzaile, bulegari; bai eta Antzokitik pasa, tragoxka hartu, bazkaldu, kontzertua entzun, hitzaldira etorri, goizeko ordu txikietara arte dantzatu, artista, lagun, bidaide guztiak; eta bereziki euskarak eta kulturak Kafe Antzokia bezalako espazioak behar zituela ikusteko argitasuna eta iragarmena izan zutenak. Bakoitzarik eman nahi diogun besarkada, agurra, eskerra… lerro hauetan doakio”.\nPandemiak eragindako egoerak “inoiz baino argiago erakutsi digu, eskutik helduta soka berean dantzatzeak, hartu-emanak, egiten gaituela “Gu”. Gu izate hori aldi oro lotu eta ospatzeko plaza gara. Bertan batu gara lagunekin, maiteekin goxo dantzatu, begiak liluratu, hunkitu, asaldatu, haserretu, adiskidetu, kaosa eta ordena… bizitza… Horrela ikusten dugu etorkizuna, emankor, oparo; musikaz, bertsoz, jaiz, antzerkiz, dantzaz betea; beste 25 urte zuekin, indartsu, motibatu, prest”.\nBitartean, Kafe Antzokiak 25 urte egitasmoa aurkeztu dute. Bideo sorta honetan, bertatik igarotako artista esanguratsuak ageri dira, zuzeneko emanaldien zertzeladak, bai eta artisten beraien zein Kafe Antzokiko lagunen eta ikusleen testigantzak, azken finean lagun artean egindako saio bat dela azaldu dute bertako kideek. Hauen bitartez, ekitaldi ugariren oroimena eta artisten iritziak, esperientziak edo emanaldiari eta ibilbideari lotutako momentu esanguratsuak agertuko dira, kontzertuak, dantza, idazleak, 25 guztira. Zorionak eta urte askotarako!


Euri zaparradak ez zuen Loyoren eta Arrospideren lasterketa ilundu - Debagoiena - Goiena.eus\nEuri zaparradak ez zuen Loyoren eta Arrospideren lasterketa ilundu\nXabi Urzelai 2018-06-03 11:52\nAtzo arratsalde osoan bi orduz baino ez zuen euria bota Oñatin, baina zelan bota zuen. Eta hain justu, Oñatiko 10 Kilometroen proba hasieran hasi zen zaparrada, emakumezkoen lasterketan, eta gizonezkoenean berdin jarraitu zuen. Baina euriak ez zien lasterketa irabazi zuten Elena Loyori eta Iraitz Arrospideri traba handiegirik egin, zirkuituan hegan egin zuten-eta. Laburpena astelehenean, Harmailatik saioan (21:30).\nZorionez, sari banaketa ekitaldirako atertu egin zuen, eta Marisol Ramos atleta oñatiarrari merezitako omenaldia egin ahal izan zion Udalak, batetik, eta Antxintxiketaneko lagunek, bestetik. Izan ere, Europako Txapelketa irabazi berri du atleta beteranoak, nahiz eta kirol errekonozimendua azken lorpen horretatik haragokoa izan zen: "Ez nuen halakorik espero, eta asko hunkitu naiz. Eskerrak eman gura dizkiet nigan pentsatu dutenei, herritarrei, eta baita lasterketako antolatzaileei, halako lasterketa batera bueltatzeko aukera eman didatelako". Parte hartu bakarrik ez, Oñatikoak lan txukuna egin zuen Oñatiko kaleetan, hamargarren sailkatuta (40.43.05).\nIrabazleek ez zuten kontrariorik izan\nKirol ikuskizun ederra izan zen Oñatiko 10 Kilometroak probak eskaini zuena, baina ezin esan proban emozio handirik egon zenik, Elena Loyok eta Iraitz Arrospidek beste maila batean daudela erakutsi zutelako. Emakumezkoenean, sikiera, Loyok lehenengo itzulietan protagonismoa Maider Leozekin eta Estela Navascuesekin partekatu zuen, baina lasterketa erdi baino gehiago bakarrik egin zuen.\nEta gizonezkoetan hare nabarmenagoa izan zen Iraitz Arrospide beste maila batean dagoela, gainontzekoek itzuli batean ere ezin izan zioten-eta eutsi haren erritmoari. Billabonakoak ordu erditik jaistea gura zuen, baina eguraldia, eta zoru labainkorra, ez zeuden horretarako. Hala, minutu eta erdiko aldea atera zion lasterketa hori irabaztea zer den Imanol Cruzi, pentsa.\n1 Elena Loyo 35.41.24\n2 Maider Leoz 37.12.49\n3 Estela Navascues 38.19.14\n4 Sian Robertson 39.02.05\n5 Janire Ferdandez de Olano 39.24.05\n6 Pilan Moran 39.36.65\n7 Izaro Rubio 39.47.87\n8 Naroa Sagarna 40.25.05\n9 Oiana Ortiz 40.35.49\n10 Marisol Ramos 40.43.05\n11 Lourdes Colomo 40.59.24\n12 Maialen Muñoz 41.13.81\n13 Amaia Bernal 42.55.84\n14 Maialen Loyo 43.50.14\n1 Iraitz Arrospide 30.42.50\n2 Imanol Cruz 32.11.50\n3 Antonio Echeverria 32.35.56\n4 Pablo Slaverria 32.49.66\n5 Ekaitz Kortazar 32.57.06\n6 David Ruaa 33.01.18\n7 Txomin Marañon 33.11.25\n8 Endika Donnay 33.21.12\n9 Xabier Martinez 33.21.43\n10 Mikel Etxamendi 33.44.94\n11 Gustavo Sanchez 33.50.50\n12 Ivan Arrate 33.55.78\n13 Erick Martin 34.14.53\n14 Iban Rodriguesz 34.17.38\n15 Imanol Molinero 35.56.34\n16 Mikel Ruiz 36.04.22\nKamel Ziani (erretiratua)


Aldebakartasuna | Nafar periferiatik\n2020(e)ko otsailaren 10a 2020(e)ko otsailaren 10a\nPozik atera omen dira elkarrizketatik bai Sánchez, bai Torra. Azken buruan elkarrizketa izan dutenez, badugu motiborik. Poz inpostatuagoa izan arren Sanchezena, eszeptikoagoa Torrarena.\nEspainiak Katalunian sorturiko auzian (ezin ahaztu garaiko bai PPk bai PSOEk nola bota zuten paperontzira Estatut-aren erreforma), ikasgai ederra eman zigun Kataluniak, hango ordezkarien gehiengoak, independentzia aldarrikatzeko bidea nola edo hala adostu zuenean, bakean eta zibikoki jorratzeko, erreferenduma barne. PP, PSOE eta bertze batzuen erantzuna ez zen izan batere zibikoa ez bakezkoa, euren legearen indarrez oztopatu eta itxi zuten edozein bide, euren aldebakarretik. Kataluniako gobernukideek maisuki prestatu eta kudeatu zuten erreferenduma, espainiar su eta ke artean.\nEredugarri izan zen ordura arte Kataluniako alderdi demokratikoek jorraturiko prozesua. Azken hauteskundeetan, ditxosozko 155. artikuluaren pean, sendotu zen subiranisten pisua, baina manu militari gauzak kudeatzeko eskatzen zuen Ciudadanos izan zen boto gehien lortu zituena, ez aski, halere, gobernua osatu edo bertze inorekin adosteko. Kataluniatik kanpora joan zen haren liderra, Espainiara, hortik aiseago segurtatuko zuelakoan bide errepresiboa, kode penala eskuan. Gaizki atera zitzaizkion kalkuluak Espainian ere jarraian izaniko bi hauteskunde prozesuetan: lehenbizikoan ez zuen lortu PP ordezkatzea eta bigarrenean hutsaren hurrengoa izatera heldu zen.\nBaina korapilatu ziren gauzak procés-ean. Gobernua osatu ahal izan zuten subiranistek, bai, baina ez gehiengo nahikoa, absolutua alegia, aginduriko independentzia aldarrikatzeko. Higatzen hasi zen hortik aurrera ERC eta JxCat arteko adostasuna. Independentzia aldarrikatzearen alde JxCat, poliki eta politikoago joatearen alde ERC subiranismoak katalan hautesleen gehiengo absolutua lortze aldera.\nOrdura arteko bide eredugarriak bere baitako defizitak erakutsi zituen. Orain, espainiar gobernu berriarekin, Sanchezekiko mesfidantzaren despit izanik ere, aukera berriak saiatzen ari da ERC, bere horretan jarraitzen duelarik, aldiz, JxCat-ek. Gauzak horrela, badatoz etorri hauteskunde berriak Katalunian. JxCat eta ERC arteko lehian, nor aterako da hobe? Behera joko du Ciudadanosek, berak sorturiko kataklismoaren ondorioz, baina horrek ez du PPren pizkunde nahikorik ekarriko, aurreikus daitekeenez. Noraino berreskuratuko da PSC? Euren pisua gordeko ote dute CatComú-Podem eta CUPek?\nEzezagun asko, baiki, ekuazioan. Bizirik jarraituko du, ordea, Espainiak Katalunian duen arazoak. Sanchezen gobernuaren jarrera aldatzen hasi da, baina askoz gehiago aldatu behar, auzian beharrezko oreka gordeko badu. Oraingoz subiranistak gehienak izan ala ez, katalan gehiegik jarraituko du independentziaren alde, gehiegi Espainiak gorrarena egiten jarraitzeko. Autodeterminazio eskubiderik ezean, gora jo dezakete subiranistek goiz ala berandu, ERCren apustua indartuz eta berriro ere bide bakar gisa baina zoru sendoagoaren gainean aldebakartasunaren irtenbidea diseinatuz.\nCategories NazionalismoaCategories autodeterminazioa, Espainia, Katalunia2 Comments\n← Hau logura!\n2 thoughts on “Aldebakartasuna”\n2020(e)ko otsailaren 12a at 18:19\nGehiengo absolutua gora eta gehiengo absolutua behera, etxean geratzen direnak ez daude inon, ez alde baten ez bestean, eta Bartzelonan bertan zeozer galdetzea ez du baliorik, handik gaur mugitzen direnak bihar ez dira bertan egongo, beste edozein hiri cosmopolita bezala.\n2020(e)ko otsailaren 12a at 21:47\nTira, gehiengo absolutuaz mintzatzen naizenean, botoemaileen gehiengo absolutuaz ari naiz printzipioz. Uste izatekoa da botorik ematen ez duenari berdin zaiola zer ateratzen den.


Porlan fabrikan errausteagatik 18 auziperatu Italiako Barlettan - Zero zabor\nHasiera » Auzitegiak » Porlan fabrikan errausteagatik 18 auziperatu Italiako Barlettan\nAtalak: Auzitegiak, Errausketa, Europa\nBarlettako zementu fabrika. (Argazkia: La Gazzetta del Mezzogiorno)\n[Pello Zubiria Kamino] Italiako Barlettan (94.000 biztanle) gertatu da: epaileak 18 lagun auziperatu ditu bertako zementu fabrikan hondakinak errez herritarren osasuna arriskuan jarri dutelako. Auziperatuetako batzuk Buzzi-Unicem porlandegiaren zuzendaritzakoak dira baina gehienak hiriko, eskualdeko eta administrazio zentraleko Ingurumen zerbitzuetako kargudunak.\nLa Repubblica egunkariak zabaldu duenez, Antonio Savasta epaileak 18 lagunoi egozten die elkarren artean adostu izana porlan fabrikan hondakinak -hasieran 20.000 tona- erretzeko baimenak, beranduago baimenaren baldintzak zabaltzeko: “Ez izanik sorreran horretarako ad hoc antolatutako erraustegia, porlan fabrika baizik, geroago baimen berri bat eskuratu du hondakin arriskutsuak erretzeko, egunean 140 tona erretzetik 178 tonatara zabalduz”.\nBarlettan errrausketaren kontrako manifestazia 2014an. (Argazkia: Your Reporter)\nEpailearen aginduz Italiako poliziaren Guardia di Finantza sailak darama ikerketa, argitu dezan nola gertatu den delitua, airera isuriz kutsagai arriskutsuak legeak baimendutako mugen gainetik eta Barlettako herritarrak jarriz osasuna kaltetzen duten kutsagarriak arnasteko arriskupean (“esponendo la popolazione della città di Barletta al rischio di inalazione di fattori inquinanti dannosi alla salute”).\nBuzzi-Unicem multinazionalak Italiako Casale Monferraton dauka egoitza nagusia eta zementu fabrikak AEB, Alemania, Luxenburgo, Aljeria eta beste zenbait herrialdetan, 10.000 langilerekin. Barlettako porlandegian 1,1 milioi tona zementu ekoizten du urtean. Orain bi buruzagi inkulpatu ditu Savasta epaileak. Gainerako inputatuak dira: Barletta-Andria-Tani probintziako sei fauntzionario ingurumen baimena bideratu zutenak, Puglia eskualdeko bi agintari, ARPA Ingurumen Agentziaren eskualdeko bost teknikari eta operazioan parte hartu zuten hiru aholkularitza enpresatako buruak.\nPorlan fabrikan hondakinak erraustearen kontrako manifestaziorako deialdia Barlettan.


Telefono bidezko banka. ABANCAren urruneko bankako zerbitzua | ABANCA\nFooting egiten duzun bitartean. Taxian. Okindegiko ilaran. Mundu guztiarentzako eskuragarri dagoen zerbitzu esklusibo bat kontratatu, aktibatu edo desaktibatu dezakezu… Behar duzun une oro telefonoaz bestaldean izango gaituzulako, segundu batzuetara.\nBaditut gakoak: 981 17 96 00\nUrruneko bankako gainerako zerbitzuak bezala, telefono bidezko banka erabat doakoa da.\nDenbora aurreztu eta erosotasuna irabazten duzu.\nDei bat egin behar duzu bakarrik eta kualifikazio handiko profesionalek kudeatuko dute egin nahi duzun eragiketa.\nBanku telefonikoaren bidez egin ahal izango dituzu eragiketa hauek, besteak beste, den-dena errazagoa eta praktikoagoa izan dagizun:\nZure saldoak eta mugimenduak kontsultatu.\nZure ordainagiriak ordaindu edo itzuli.\nHelbideratzeak kontsultatu eta baja ematea.\nZure txartelaren muga eta ordainketa-modalitatea aldatu.\n… eta eragiketa gehiago!\nDei bakar batekin\nInterneterako konexiorik ez badaukazu, atzerrian edo mendian bazaude, eta bizkorragoa eta erosoagoa egiten bazaizu deituiguzu telefonoz; bulegoan bazeundu bezala egin ditzakezu eragiketak zuzenean telefono honetara deituta:981 17 96 00 (edo beste honetara: 0034 981 17 96 00 atzerrian bazaude.\nProfesional kualifikatuak izango dituzu zure beharrei erantzuteko, eta eragiketa bat bera ere ez zaizula zaila egingo ziurtatuko dute, ez ohikoak, ez hain ohikoak ez direnak ere.\nTelefono bidezko arreta zerbitzua erabilgarri dago goizeko 8etatik gaueko 22ak arte, astelehenetik ostiralera. Eta behar baldin baduzu, 24 orduko zerbitzua ere badaukagu, menu automatiko baten bidez eragiketa bizkorretarako.\nBanku telefonikoa erabiltzen hasteko behar duzun guztia urrutiko bankurako gakoak dira; gako hauek lortuko dituzu doako zerbitzu hau eskatzean.\nOperatu zure online brokerrarekin nahi duzun tokian\nGure online brokerrak poltsan mugitzeko, inbertsio-funtsak bilatzeko edo baloreak erosi eta saltzeko behar duzun guztia dauka. Ekonomiarekin, merkatuekin eta enpresekin lotutako gaurkotasuneko berriak ere aurkituko dituzu, informazio guztia eguneratzen lagunduko dizutenak. Eta dena zure mugikorretik,nahi duzunean!\nZein eragiketa egin ditzaket telefono bidezko bankuan?\nZure telefono bidezko bankutik besteak beste, eragiketa hauek egin ahalko dituzu:\nSaldoa eta mugimenduak behatzea\nZure ordainagiriak ordaindu eta itzultzea\nHelbideratzeak behatu eta horiei baja ematea\nTxartelarekin ordaintzeko muga eta modalitatea aldatzea\nEdozein mugikorrera dirua bidaltzea (Hal-Cash)\n…Eta beste asko!\nEgin ditzaket eragiketak telefono bidezko bankutik atzerrian baldin banago?\nAtzerritik telefono bidezko bankua erabiltzeko 0034 981 179 600 telefono-zenbakira deitu behar duzu\nUrruneko bankari buruzko benetako galdera eta erantzun gehiago


990 nobedade, osasun neurrietara egokituta "baDA!" ere - Debagoiena - Goiena.eus\n990 nobedade, osasun neurrietara egokituta "baDA!" ere\nJon Irizar Aranguren 2021-11-25 17:13\nDurangoko Bartolome Ertzilla Musika Eskolan egin den agerraldiko argazkia.\nGaur eman dira jakitera abenduaren 3tik 8ra egingo den 56. Durangoko Azokaren xehetasunak. Kulturzaleek 219 erakusmahaietan banatutako 990 nobedade izango dituzte eskuragai; osasun-neurriak tarteko, baina, Landako gunera joan nahi duten herritarrek aurrez hitzordua hartu beharko dute. Diziplina askotariko egitaraua ere antolatu du Gerediaga Elkarteak, eta bigarren urtez, online denda jarriko dute martxan.\n219 erakusmahaitan banatutako 733 liburu, 143 disko, 37 aldizkari eta 77 bestelako, edo guztiak batuta, 990 euskal kultur nobedade. Hori izango da, zehazki, 56. Durangoko Azokan herritarrek eskuragai izango duten eskaintza. Abenduaren 4tik 8ra, 2019tik itxita zeuden ateak irekiko ditu berriz Gerediaga Elkarteak, Landako Guneko ateak, alegia. Egungo egoerak, baina, izango du eragina euskal kulturaren bilgunean.\nZintzo mintzatu da Gerediaga elkarteko koordinatzaile den Beñat Gaztelurrutia gaur goizean Durangoko Bartolome Ertzilla Musika Eskolan egindako agerraldian: "Ziur aski ez da izango guk nahi izango genukeen Azoka. Gure helburu nagusia aurtengo ekimena segurua izatea da; bisitari eta parte-hartzaile guztiak eroso sentitzea, euskal kulturaz modu seguruan gozatzea eta guztion osasuna lehenestea". Izan ere, Eusko Jaurlaritzak ezarritako osasun-neurrietara egokitu dute 56. edizioa.\nAste hasieran Goienak iragarri bezala, Landako Gunera zein Plateruenara sartzeko ezinbestekoa izango da aurrez izena ematea. 1.200 bisitariko eta ordu eta erdiko bost txanda egokitu dira, eta jan-edana debekatzeaz gain, musukoa jantzita izatea nahitaezkoa izango da. Astelehenean irekiko da izena emateko aukera durangokoazoka.eus webgunean.\nNeurriak neurri, egitarau zabala aurkeztu dute 56. edizio honetarako. Szenatokia gunean arte eszenikoarekin lotutako ikuskizun bat egongo da egunero; Irudienean 35 film ikusi ahal izango dira; Saguganbaran haurrei egokitutako tailer, ikuskizun eta ipuin kontalariak izango dira; Kabi@n hitzaldi labur, mahai-inguru eta jarduera ezberdinak egingo dira; musika eta literatura izango dira Ahotsenearen oinarri; Talaia gune berrian euskarazko literaturaz haragoko argitalpenak aurkeztuko dira; eta, azkenik, Azoka Telebistak egingo du egunerokoaren jarraipena. Goiena Telebistako langileak azken lantalde honetako partaide izango dira. Hona egitarau osoa ikusteko esteka.\n2020ko edizioan sareko azokaren molde berriak landu ziren, eta aurtengo edizioan ere aukera horri eustea erabaki du Gerediaga Elkarteak. Bide horretan, abenduaren 3tik 7ra online denda egongo da martxan Azokaren webgunean, eta Landako Gunean salgai egongo diren nobedade guztiak eskuratu ahal izango dira.


EUSKADI.-34 urteko gizon bat hil da gaur goizean Gatikan bere autoa bidetik irten ondoren\n34 urteko gizonezko bat hil da gaur goizeko lehen orduan Gatika udalerri bizkaitarreko Momoition (Garai) auzo-bide batean istripua izan ondoren. Gidatzen zuen autoa errepidetik irten eta irauli egin da, Herrizaingo Sailak gaur jakinarazi duenez.\nZoritxarreko ezbeharra goizeko 8,10ean gertatu da, San Juan ermitaren ondoan, Momoitioko (Garai) auzo-bide batean. Oraindik argitu ez diren arrazoiak tarteko, Bilboko matrikula zuen Renault Clio bat bidetik irten eta iraulita gelditu da.\nGidaria, P.J.A.O. (34 urtekoa eta Garai auzoko bizilaguna), bakarrik zihoan, eta autoaren azpian harrapatuta geratu da. Istripua izan den lekura joan diren laguntza-taldeek hilda zegoela baieztatu besterik ezin izan dute egin.\nSuhiltzaileek gorpua erreskatatu ondoren, Bilboko Auzitegiko Patologia Zerbitzura eraman dute, autopsia egitera. Bestalde, Ertzaintzak beharrezko ikerketa jarri du martxan, zoritxarreko ezbehar hori zerk eragin duen argitzeko.


Garapen psikomotor - Wikipedia, entziklopedia askea.\nGarapen psikomotorra mugimenduen eta zentzumenen eskuratzearen eboluzioa da, banako baten bizitzan zehar. Garapen hau oso garrantzitsua da jaioberri eta haurrarengan, bizitzaren garai horretan eskuratzeak ugariak baitira.\nPsikomotrizitatean oinarritzen da.\n1 Gaitasun motorrak\n1.1 Gaitasun fisikoak\n1.2 Gaitasun motorrak\nHaur hezkuntzan gaitasuna esaten denean trebetasun motorra zein fisikoa lantzeko baliagarriak diren gaitasunak etortzen zaizkigu gogora.\nEduki pertzepzio-motorrak tratatzen direnean, gaitasun fisikoak eta gaitasun motorrak lantzen dira.\nGaitasun fisikoa garatzeko gaitasunak: indarra, malgutasuna, abiadura eta erresistentzia. Hauek bigarren hezkuntzan lantzen dira.\nGaitasun motorrak ohiturazko eta oinarrizko trebetasun eta abilezien bitartez garatuko dira, hauek direlarik: lasterketak eta ibilketak, bestelako lekualdaketak, jauziak, birak, orekak…\nGaitasun motorra garatzeko gaitasunak: Koordinazioa (dinamiko orokorra eta ataletakoa), oreka, gorputz eskema eta espazio-denborako egituraketak. Hauek haur hezkuntzan lantzen dira.\nKoordinazioa: mugimendu bat burutzerakoan giharrek modu eraginkorrez elkarren artean adosteko eta osatzeko duten gaitasuna da. Bi koordinazio mota aztertu ohi dira:\nAtalkako koordinazioa: ikusmen eremua eta mugikortasun zehatzaren arteko lotura adierazten du: manipulazioak, jaurtiketak, harrerak…\nKoordinazio dinamiko orokorra: egitura nagusiko mugimenduak, bertan gihar multzo askok parte hartzen dute: lekualdatzeak, jauziak, birak…\nOreka: gorputza jarrera batean mantentzeko gaitasuna da. Bi oreka mota bereizten dira:\nEstatikoa: geldirik gaudenean, egoera egonkorra, lekualdaketarik gabe, grabitate-gune sostengu oinarri parean kokatua dugu. Zutik, adibidez.\nDinamikoa: mugimenduan, desplazamenduan, grabitate-gunea lekuz aldatzen da. Lasterketan, adibidez.\nGorputz eskema: jarrera mantendu, erori gabe mugitu, objektuak maneiatu ahal izateko adar eskeletikoek burututako egokitzapena da. (Giharretako tentsio-laxatze txandaketa). Jaio berriek gihar tentsio erreflexuak dituzte. Gorputz eskema borondatezko mugimenduekin garatzen denez, eskolan estimulatu behar dugu: lauzangokako desplazamenduak, geldiketak, gorputza egoeraz aldatu mugimendua egokitzera behartuz, oreka mantendu… Gorputz eskema gaizki eratuz gero, kanpoko mundua eta pertsonen arteko harremana kaltetzen da.\nEspazio-denborako egituraketak: Espazio eta denboraren arteko harremana oso estua da. Mugimenduaren analisian denbora eta espazio parametroak bereiztezinak dira, erabat elkarlotutako aldagaiak ditugu. Keinu guztiak eta desplazamendu guztiak espazioan egiten dira, baina aldi berean denboran ere. Edozein jarduera motor nahitaez eta ezin banatutako eran espazio/denborari dagokie; honela denboraren nozioa, hasiera batean, umearentzat nozio motor eta keinuzkoa da: keinu baten, desplazamendu baten edo uzkurdura baten iraupena.


Zoaz infernura, laztana!!\nMariren kobazuloa | 2010-04-15 20:08\nLiburutegian egiten den Irakurlearen Txokoan, Angel Lertxundiren "Zoaz Infernura, Laztana" liburua izan genuen hizpide. Liburu honetan emakumearen kontrako tratu txarrei buruz hitz egiten da. Irakurlearen txokoan liburu honi buruzko iritzi ezberdinak entzun ziren: Liburua asko gustatu zitzaienak, errealitatea isladatzen zuelakoan edota liburuak gaia era ez egokian tratatu zuelako gustatu ez zitzaienak. Gauza baten denok ados geunden. Liburuaren amaiera "txapuzeroan" Beharbada gure idazleak ez du CSI ikusten. Hori bai, euskaraz irakurtzeko eta ulertzeko oso liburu erraza da. Zuk zer diozu??...\nBerbaizu Euskara Elkartearen bloga | 2006-11-13 22:50\nJardunaldi interesgarriak gure elkartearen eta Asapalaren eskutik. Hauen berri irakurlearen blog berri hontan ere izango dugu. Hurbildu lasai gurera!


Partekatu Nire Kokapena Testu-Mezu Bidez - Argibideak Eta Sareko Tresna\nPartekatu Nire Kokapena Testu-Mezu Bidez\nBilatu zure kokapena testu mezuen bidez partekatzeko argibideak. Eta erabili gure doako lineako tresna GPS koordenatuak eta helbideak aurkitzeko, bihurtzeko eta partekatzeko.\nLatitude eta longitudeko koordenatuen sarrera\nLatitudea eta longitudea koordenatuak Lurreko edozein kokapen identifikatu ditzakeen koordenatu geografikoko sistema baten barruan daude. Sistema honek Lurra estaltzen duen gainazal esferikoa erabiltzen du. Gainazal hori sareta batean banatuta dago eta gainazal honetako puntu bakoitza latitudea eta longitudea zehatz bati dagokio, plano kartesiarreko puntu bakoitza x eta y koordenatu jakin bati dagozkion bezala. Sare honek Lurraren gainazala ekuatorearekin paraleloan doazen bi lerro multzo eta Ipar Polotik Hego Polora banatzen ditu.\nEkuatorearekiko paraleloak diren lerroek eta, beraz, ekialdetik mendebaldera doazen lerroek latitudearen balio konstantea dute. Egokiak dira paralelismo deitzen direnak. Ekuatorearen gainean zuzen doan lerroak 0. latitudearen balioa zehaztu zuen Ipar polorantz iparralderantz joatean latitudearen balioa 0tik 90era handitzen da Ipar poloan. New Yorkek, ekuatorearen eta ipar poloaren arteko erdibidean dagoena 40,71455 latitudea du. Ekuatoretik hegoaldera joatean latitudearen balioak negatiboak dira eta -90 Hego Polora iristen dira. Rio de Janeiro -22.91216 latitudea du.\nIpar poloetatik Hego Polora doazen lerroek longitudearen balio konstantea dute. Lerro horiei meridianoak esaten zaie. 0 balioaren longitudea definitzen duen meridianoak Ingalaterran Greenwich gainditzen du. Greenwikotik mendebaldera joanda, esan Ameriketara bidean, longitudearen balioak negatiboak bihurtzen dira. Greenwich mendebaldeko longitudearen balioak 0 eta -180 bitartekoak dira eta ekialdera doazen longitudearen balioak 0 eta 180 bitartekoak dira. Mexiko Hiriak -99.13939 longitudea du eta Singapurrek 103.85211 longitudea du.\nLatitude eta longitudeko koordenatuak GPSek erabiltzen dituzte, adibidez. Momentu jakin batean, uneko kokapena latitudearen eta longitudearen koordenatuen arabera zehaztu daiteke.\nZure kokapena gailu eta aplikazio desberdinetan partekatzeko argibideak


Despina MOIRARAKI SA - Artisau alfonbrak\nKREMA BERRIEN DENDA\nAlfonbrak ezaguna marka\nBeste kategoria CARPET\nUKO artisau CARPET\nHilton TXOSTENA 2015\nHILTON TXOSTENA 2011\nHILTON TXOSTENA 2012\nHILTON TXOSTENA 2013\nRoberto Cavalli LIHOA\nGure dendan Glyfada!\nKASU artisau CARPET\nDespina MIRARAKI SA arabera\nAlfonbrak daude gure dekorazioa Deluxe\nESKAPARATISMOA - AURKEZPENA\narkitektura dekorazio orokorra proposamena erlazioa alfonbra-espazioan zerbitzuak\nZure kreditu-txartela VERSION MAILEGU ETA INGURUNEA 3 36-dosi KO\nEgin klik bisitatu\nartisau Grezian alfonbra konpainiak No1\nGure enpresak artisau alfonbrak espezializatuta, eta gure jarduera guztiak daude merkatuan, sustapen eta gure esaterako gogoko salmenta lotuta. Glyfada, gure denda propioa, 10.000 bezeroei gorako urte bat bizirik etorri gara Greziako hasiera guztietan telebista programak gehiegi, etengabe jarraitu bertan 28 batera zerbitzatzen dugu, Grezia (eta Txipre) hiri askotan bisitatu txostenak bidez, eta urte.\nArtisau alfonbiarik gabeko 1 enpresak artisau alfonbren konponketa arduratsua egiten du esperientzia urteekin\nEgin klik eta idatzi online alfonbra denda agoras.I puntako enpresa kopuru bat zure inguruan prezio paregabean alfonbrak array liluragarri bat agintzen konektatuta. Classic, modernoa, txiki eta handi artisau alfonbrak dira free transferentzia bat lortzeko zain.\nohitura hori gurtza zen !! 27 Moiraraki segidako urteetan konpainiaren telebista etengabeko presentzia gehiegi asteko TV hainbat kanaletan programak ditu. Hemen orduak eta gure emisioak kanal aurkitu ahal izango duzu, bai erosteko edo galdetu nahi. Lehen aldiz ikusi eta internet gure azken ikuskizunak dezakezu.\nKonpainiak Despina Moiraraki SA enpresak Roberto Cavalli Arropak Grezia lankidetza esklusiboa bat abian jarri duela iragarri du. Interesa dutenek ahal Glyfada gure dendara etortzen ikusi eta esklusiboki konpainiaren Roberto Cavalli lihoa produktuak.\nIzan ere, zer, agindu dut azkar eta segurtasunez jaso nuen.\nNire mutil hori oso erraza izan zen sentitu nuen gehiegi zure enpresa ezagutzen delako sentitu nuen.\nZurekin Operazioak egindako segurtasuna sentitzen naiz.\nZure telefono interbentzio lagundu dit erabakitzeko. komunikazio zuzena esker.\nErrege Niatsou. Psychikó, 5 / 11 / 14\nZure tailerra esker alfonbrak jaso nuen azkarregi.\nkoherentzia esker eta zure profesionaltasuna bikainak.\nAskatasuna Karaisarli. drama, 20 / 6 / 14\nalfonbrak guztiak kreditu-txartelarekin ordaindu ahal 2 36-tik zatikako\nBakarrik zure online gure e-dendetan erosketak gure berezia artisau alfonbrak guztiak eman behar 60% behera.


Herriko merkatariek elkarte berria eta bakarra osatzeko ekimena abiatu dute - Uztarria (Azpeitia)\nHerriko merkatariek elkarte berria eta bakarra osatzeko ekimena abiatu dute\n2008ko ira. 25a, 09:09\nHerritarrak herrian erostera bultzatuko dituen ekimenak antolatzeko asmoa dute\nElkarteak merkatarien prestakuntza bultzatuko du eta bazkideei aholkularitza eskainiko die\nHerriko merkatariak bilduko dituen elkarte berri eta bakar bat sortzeko asmotan dabiltza. Argazki originala\nHerriko merkataritza sustatu eta bultzatu nahi dute eta, horretarako, herriko merkatariak bilduko dituen elkarte bat ezinbestekoa dela uste dute. Hori lortzeko dagoeneko herriko hainbat dendari hasi da lanean. Herriko merkatariak bilduko dituen gune bat sortu nahi dute; "elkarte berri eta bakar bat sortzeko ekimena aurrera atera nahi dugu". Besteak beste, elkarte berriarekin herriko merkataritza dinamizatzea dute helburu, eta herritarrak erosketak Azpeitian bertan egitera bultzatzea.\nBeraz, merkataritza bultzatuko duten ekintzak garatzea ere izango du helburu, "herriko merkatariak bizirik daudela eta aktiboak direla erakusteko asmoarekin". Horren harira, herritarrak herrian egotera bultzatuko dituen ekimenak antolatzeko asmoa dute. "Erosleen fideltasuna" lortzeko, berriz, hainbat ekimen egiteko asmoa dute: "Fideltasuna saritzeko egitasmoak egingo ditugu: sariketak antolatu, txartel propioa sortu...".\nElkarteko bazkide egiten diren merkatariei zuzendutako egitasmoak ere antolatuko dituzte; hala jaso dute asmoen eta helburuen artean. Batetik, merkatarien prestakuntza bultzatuko du elkarteak eta, bestetik, bazkideei aholkularitza eskainiko die, "diru laguntzen berri emanez, eguneroko arazoetan lagunduz eta ekimen interesgarrien berri emanez, besteak beste".\nUdalarekin izan beharreko harremanei dagokienez, elkarteak Udalaren aurrean merkatarien ordezkari moduan lan egingo du, "elkarlanerako, proposamenak egiteko, eskaerak egiteko eta abar".\nHerrian merkatarien elkarte bakar bat eta berria sortzeko lanetan hainbat lagun edota dendari dabiltza eta horretarako sortu dute Azpeitiko Elkarte Berriaren Talde Sustatzailea. Hauen esanetan, elkarteak "arrakasta" izan dezan gutxienez ehun bazkide behar dira.\nBazkide kuotak zenbatekoa izan beharko lukeen ere jarri dute behin-behinekoz: "Hilero 15 euroko kuota da proposatutakoa".\nDagoeneko, sortu nahi duten merkatarien elkartearen berri emanez eskuorriak banatu dituzte herriko dendetan eta elkartearen helburuak ere azaldu dituzte.\nIrati Gurrutxaga (merkataria)\n"Herriko merkataritza dinamizatu nahi dugu, elkartearen bidez"\nIrati Gurrutxaga (Urrestilla, 1982) dendaria merkatarien elkarte berria sortzeko Elkarte Berriaren Talde Sustatzaileko kidea da. Egun hauetan, dendaz denda elkartearen berri emateko eta bazkideak egiteko eskuorriak banatzen ari dira. Urriaren 3an bazkidetzako orriak jasotzen hasiko dira eta orduan jakingo dute elkartea zeinek osatuko duten.\nMerkatarien elkarte berri bat sortu nahian, herriko hainbat lagun ari zarete lanean. Nondik nora hasi zineten asmo honekin?\nHasieran, Udalak deituta, merkatariekin bilerak egin zituzten. Udalak eman zuen bultzada merkatarion elkarte berri bat sortzeko. Udalak deitutako aurreneko bilerara 65 merkatari azaldu ziren eta, gero, herria hainbat gunetan banatu, guneka biltzen hasi ginen merkatariok. Gune bakoitzean hiru edo lau lagun aukeratu eta batzorde bat osatu genuen eta, orain, herriko merkatarien elkarte bat sortzeko asmoarekin lanean ari gara. Horretarako, teknikari baten laguntza izan dugu idatzi bat egiteko, eta Udalak ere lagundu digu.\nOrain elkarte berria osatzeko bazkide bila ari zarete, ezta?\nBai, hala da. Herriko guneak banatu ditugu,eta guneka merkatarien artean eskuorriak banatu ditugu, elkarte berriaren helburuen berri emanez eta izena emateko edo bazkide egiteko aukera emanez. Helburu bezala ehun bazkide egitea jarri dugu, eta nik uste dut lortuko dugula. Merkatari bakoitzak bere aldetik zerbait jarri du, eta bazkide egitera animatu nahi ditugu herriko dendariak. Bazkide egiteko dei eginez eskuorriak dendarik denda banatu ditugu, baita izen-abizenak emateko orria ere. Urriaren 3a arte dago bazkide egiteko aukera. Egun horretatik aurrera berriro dendetatik pasatuko gara, bazkidetza orriak jasotzera. Orduan jakingo dugu zenbat bazkide izango dituen elkarteak. Oraingoz bazkidetza kuota hileroko 15 eurotan jarri dugu, baina gero ikusi egin beharko da zenbat bazkide egiten diren eta kuota jaisteko aukerarik ba al dagoen.\nBehin bazkidetza orriak jaso eta gero, zer egiteko asmoa duzue?\nZenbat bazkide ditugun jakiten dugunean, elkartearen estatutuak egin beharko ditugu. Gainera, aurrera begira egiteko zenbait proposamen ere badaude dagoeneko: elkarteari izena eta irudi bat jartzeko lehiaketa egitea, gabonetarako zerbait antolatzea... Udalaren aldetik ere laguntza badugu eta elkartea martxan jartzeko lehen pausoak emateko orduan ere asko lagundu du Udalak.\nElkarteak behin martxan jarritakoan zertan lagunduko dizue merkatarioi?\nAzken batean, guk nahi duguna herriko merkataritza dinamizatzea da. Jendeak erosketak egin behar dituenean, eta ahal den neurrian, herrian erostea da guk lortu nahi duguna. Horretarako, elkartetik hainbat ekimen bultzatzeko eta egiteko asmoa dago, jendeak kanpoan gastatu behar duen diru hori herrian gasta dezan. Dendari bakar batek bere kabuz hori egitea oso zaila izango litzateke eta, beraz, elkarte bat osatu eta elkarte horren bidez egitasmoak martxan jarri eta garatzea da elkartea sortzearen helburua.\nOrokorrean, gaur egun zein dira herriko merkatarion gabezia nagusienak?\nMerkatari bakoitzak bere gabeziak ditu, eta herriko gune batean edo bestean egon gabezia batzuek edo besteak antzemango ditu. Baina, oro har, herri mailako merkataritzan beherakada egon da azken urteetan. Nik neuk denda orain dela sei urte ireki nuen, eta ordutik antzeman egin da beherakada. Orain dela hamabost urte denda ireki zuenak, berriz, beherakada gehiago antzematen duela dio. Beraz, asko jaitsi da, eta gainera lehia ere handiagoa da gaur egun. Horretaz gainera, zoritxarrez, erosketak egiteko ohiturak ere aldatu egin dira. Herriko jendea erosketak egitera gero eta gehiago joaten da herritik kanpora. Egoera horrek guri asko eragin digu eta gaur egun hainbeste aipatzen den krisi horrek ere eragina du, normala den bezala. Egia da, asko antzematen da, gaur egun oso jende gutxi dabil dendetan.


Musikarekin hizketan | Kultura | Berria\nNoiz sortua: 2020-05-24 00:30:00\nSekretu ezkutu handi bat. Horrela defini liteke The Innocence Mission taldea. Hiru hamarkadako ibilbidea du, eta hamabi disko, baina deskubritzeko talde bat da oraindik.\nDon eta Karen Peris, The Innocence Mission taldearen nukleo nagusia. BERRIA Tamaina handiagoan ikusi\n2020ko maiatzak 24\nArtista batzuk fokuetatik kanpo kokatzen dira. Edo kokatzen dituzte. Haien lanak ez dira inoiz agertzen hedabide espezializatuek egiten dituzten zerrendetan, eta makrojaialdiek egituratzen dituzten programazioetan ere ez dira sekula sartzen. Eta, hala eta guztiz ere, jarraitzaile multzo txiki baina fidela izaten dute, nahiz eta horrek ez dituen bihurtzen ikusgarriago. Multzo horretan kokatzen da The Innocence Mission, AEBetako Lancaster hiri txikititik folkaren eta poparen artean mugitu den ibilbide paregabe bat egin duen talde bat. Hiru hamarkadatan hamabi disko grabatu dituzte Karen Perisek (ahotsa, gitarra, pianoa eta beste), Don Perisek (gitarra) eta Mike Bittsek (baxua), eta horietako azkena, See You Tomorrow (2020), taldearen gailurretako bat da.\nThe Innocence Missionen musikara lehen aldiz iristen denari Karen Perisen ahotsak piztuko dio arreta. Goxoa, ia baltsamikoa, hauskorra, nerabe batena izan zitekeena. Ahots eder horrek protagonismo ia osoa har zezakeen The Innocence Missionen proposamenean, baina hirukotearen musika ez da hura babestera mugatzen, eta gitarra, piano eta noizbehinkako hari moldaketek ehundura melodiko ia zerutarrekin janzten dute Perisen boza.\nThe Innocence Missionen ibilbidea ez da norabide bakarrekoa izan. Taldea 1980ko hamarkadaren amaieran sortu zuten, Lancasterreko ikastetxe katoliko batean, musika ikuskizun bat prestatzen ari ziren bitartean, eta 1989an lehenengo diskoa kaleratu zuten, taldearen izen bera duena. Lan hartan, nola ez, Karen Perisen ahotsa nabarmentzen zen, baina artean garatu gabea zegoen taldearen proposamena, eta pop egiturak eta soinu estandarrak gailentzen ziren.\n90eko hamarkadan sartzearekin batera, ordea, taldea soberazko elementu eta konponketak erantziz joan zen, eta Glow (1995) diskotik aurrera —ziur aski nolabaiteko arrakasta izatera iritsi zen bakarra—, finduz joan zen bere proposamena. Uko egin gabe pop elementuari, baina folkaren eta ukitu zinematografikoa duten testuen artean kokatuz bere melodiak.\nSee You Tomorrow ez da aldentzen aurreko lanetan ondo finkatutako molde horretatik, baina, agian etxean grabatu izanaren ondorioz, taldearen disko guztien artean hurbilena senti daiteke azkena. Perisen ahotsarekin eta piano zertzelada soil batzuekin hasten da, esaterako, The Brothers Williams Said, diskoko lehen kantua, baina, gitarra eta hari moldaketa eder batzuk sartu bezain pronto, kantua hazi egiten da, gailurrera iristeraino. On Your Side eta Movie datoz segidan; lehenengoa, melodia itsaskor batekin, eta bigarrena, Sufjan Stevensen kantu biluzienetara gerturatuz, See You Tomorrow edertasunez gainezka egiten duen diskoa dela baieztatzera. Baina gitarra arpegiatu huts batekin (St. Francis and The Future) nahiz piano eta hari moldaketa soil batzuekin (John as Well) ere iristen da taldea maila paretsura.\nHain zuzen, John as Well kantuak, Karen Perisek diskorako idatzi zuen lehenak, laburbiltzen du See You Tomorrow-ren beraren espiritua. Izan ere, musikak bezala, hitzek ere gertutasuna bilatzen dute: «John as Well beste pertsona batzuk egiazki ezagutzeaz eta hizkuntzaren mugez ari da. Eta ideia hori disko osora zabal daiteke», azaldu du kantariak. Horrek jarrarazten dizkio Perisi bere pentsamenduak paper gainean: «Askotan, solasaldi batean, kosta egiten zait hitz egokiak aurkitzea, eta horregatik benetan eskertzen dut jendearekin kantuen bitartez hitz egin ahal izatea. Baita solasaldian hitzak galtzeaz ari banaiz ere».\nIndie-folkaren eta ganbera poparen artean, Mazzy Star, Belle & Sebastian eta Sarah Recordseko taldeak elkartzen diren bidegurutzean aurkitu du lekua The Innocence Missionek. Eta See You Tomorrow orban handirik gabeko ibilbide baten alerik distiratsuena bilaka daiteke. Distira sekretua izaten segitzen duen arren.\nKonfinamendurik ez Ordizian, 35 kutsatu dauden arren\nJon Ordoñez Garmendia - Aloña Beraza Peña - Irati Urdalleta Lete\nOsasun sailburuak baztertu egin du konfinamendua ezartzea eta joan-etorriak mugatzea. Ordiziako alkateak «transmisio komunitario bat» dela ziurtatu du, eta etxean geratzeko eskatu du.\nUrkulluk ez du Ordizian bozketak atzeratzeko asmorik\nEusko Jaurlaritzako jarduneko lehendakariaren ustez, bozkatu ahal izateko baldintzak «guztiz» bermatuta daude.\nOMEk dio ezin dela baztertu koronabirusa airetik kutsatzea\nBaieztatuz gero, Osasunaren Mundu Erakundeak aldatu egingo lituzke leku itxietan ez kutsatzeko jarraibideak.\nOrdizian konfinamendurik ez, 35 kutsatu dauden arren\nJon Ordoñez Garmendia Aloña Beraza Peña Irati Urdalleta Lete\nFiskaltzak 122 urteko espetxe zigorra eskatu du Marixol Iparragirrerentzat\nEz da normala, eta ez da ikuskizun bat\nOrdizian, saguari isatsetik berriro heldu nahian